cyanic-selkie/wikianc huggingface dataset:
കൂസ് ജനങ്ങൾ
•കോൺഫെഡറേറ്റഡ് ട്രൈബ്സ് ഓഫ് കൂസ്, ലോവർ ഉംപ്ക്വ (Umpqua), സിയൂസ്‍ലാ (Siuslaw) ഇന്ത്യൻസ് ഓഫ് ഒറിഗോൺ. •കോൺഫെഡറേറ്റഡ് ട്രൈബ്സ് ഓഫ് സിലെറ്റ്സ (Siletz) ഇന്ത്യൻസ് ഓഫ് ഒറിഗോൺ. •കൊക്വില്ല (Coquille) ഇന്ത്യൻ ട്രൈബ്.
ബാഹ്യ ലിങ്കുകൾ
വർഗ്ഗം:അമേരിക്കൻ ഇന്ത്യൻ ജനത
തന്മാത്രാ ഓർബിറ്റൽ സിദ്ധാന്തം
രസതന്ത്രത്തിൽ തന്മാത്രാഘടന നിർണ്ണയിക്കുന്നതിനുള്ള ഒരു സിദ്ധാന്തമാണ് തന്മാത്രാ ഓർബിറ്റൽ സിദ്ധാന്തം. ഈ സിദ്ധാന്തപ്രകാരം ഒരു തന്മാത്രയിലെ ബന്ധനത്തിലേർപ്പെട്ടിരിക്കുന്ന ഇലക്ട്രോണുകളെ ആറ്റങ്ങൾ തമ്മിൽ തമ്മിലുള്ള ബന്ധനങ്ങളിലായി പരിഗണിക്കുന്നതിനു പകരം തന്മാത്രയുടെ പൊതു ന്യൂക്ലിയസ്സിന്റെ സ്വാധീനത്താൽ ചലിക്കുന്നതായി പരിഗണിക്കുന്നു. ക്വാണ്ടം ബലതന്ത്രപ്രകാരം ആറ്റത്തിലെ ഇലക്ട്രോണുകളുടെ ഊർജ്ജസ്വഭാവവും സ്ഥിതിചെയ്യുന്നസ്വഭാവവും നിശ്ചയിക്കുന്നു. അതിനുശേഷം ബന്ധനത്തിൽ ഏർപ്പെടുന്ന ഇലക്ട്രോണുകളുടെ ഓർബിറ്റലുകൾ തന്മാത്രാ ഓർബിറ്റൽ സിദ്ധാന്തപ്രകാരം തീരുമാനിക്കുന്നു. ഈ തന്മാത്രാ ഓർബിറ്റലുകൾ ഒരു തന്മാത്രയിലെ എല്ലാ ആറ്റങ്ങളുമായി ബന്ധപ്പെട്ടിരിക്കുന്നു. ഇവയിൽ സംയോജക ഇലക്ട്രോണുകൾ സഞ്ചരിക്കുന്നു.
ഇരുപതാം നൂറ്റാണ്ടിന്റെ ആദ്യത്തിൽ മുന്നോട്ടുവച്ച തന്മാത്രാ ഓർബിറ്റൽ സിദ്ധാന്തം ഇലക്ട്രോണിക ബന്ധനത്തിന്റെ പഠനത്തിൽ വിപ്ലവം സൃഷ്ടിച്ചു. തന്മാത്രാ ഓർബിറ്റലുകളെ ആറ്റോമിക ഓർബിറ്റലുകളുടെ രേഖീയ കോമ്പിനേഷനുകളായി രൂപപ്പെടുത്തുക വഴി ബന്ധനത്തിൽ ഏർപ്പെട്ടിരിക്കുന്ന ഇലക്ട്രോണുകളുടെ സ്ഥാനവും ഓർബിറ്റലുകളും നിർണ്ണയിക്കുന്നതിൽ ഈസിദ്ധാന്തം നിർണ്ണായക പങ്കുവഹിച്ചിട്ടുണ്ട്.
ഷ്രോഡിങ്ങർ സമവാക്യത്തിൽ ‍ഡെൻസിറ്റി ഫങ്ഷണൽ സിദ്ധാന്തവും ഹാർട്ടീഫോക് മോഡലും പ്രയോഗിച്ച് ഈ ഏകദേശനങ്ങളിൽ എത്തിച്ചേരാവുന്നതാണ്.
വർഗ്ഗം:രസതന്ത്രം - അപൂർണ്ണലേഖനങ്ങൾ വർഗ്ഗം:രാസബന്ധനം വർഗ്ഗം:ക്വാണ്ടം രസതന്ത്രം വർഗ്ഗം:രസതന്ത്രം-സിദ്ധാന്തങ്ങൾ
ദേശീയപാത 10 (ഇന്ത്യ)
ദേശീയപാത 10 ഡൽഹി മുതൽ പഞ്ചാബിലെ ഫസിൽക വരെയുള്ള ദേശീയ പാതയാണ്. ഇതിന് 403 കിലോമീറ്റർ നീളമുണ്ട്.
സ്റ്റാബ്ബർസ്ഡാലെൻ ദേശീയോദ്യാനം
സ്റ്റാബ്ബർസ്ഡാലെൻ ദേശീയോദ്യാനം (Norwegian: Stabbursdalen nasjonalpark) വടക്കൻ നോർവേയിൽ സ്ഥിതിചെയ്യുന്ന ഒരു ദേശീയോദ്യാനമാണ്. ലോകത്തിൻറെ ഏറ്റവും വടക്കേ അറ്റത്തുള്ള പൈൻമരക്കാടുകൾ ഇവിടെ സ്ഥിതിചെയ്യുന്നു. നോർവേയിലെ ഫിൻമാർക്ക് കൌണ്ടിയിലുള്ള പോർസാങ്കർ മുനിസിപ്പാലിറ്റിയിലാണിതു സ്ഥിതിചെയ്യുന്നത്.
123 കിലോമീറ്റർ (76 മൈൽ) നീളമുള്ള പോർസാൻഗെർഫ്ജോർഡെൻ എന്ന fjord നു പടിഞ്ഞാറായി സ്റ്റാബ്ബർസെൽവ നദിയും ചുറ്റുമുള്ള താഴ്വരയും ഈ ദേശീയോദ്യാനത്തെ വലയം ചെയ്തു കിടക്കുന്നു. ദേശീയോദ്യാനത്തിൻറെ ഒരു ചെറിയ മൂല, ക്വാൽസണ്ട് മുനിസിപ്പാലിറ്റിയിലേക്ക് നീണ്ടു കിടക്കുന്നു.
വേൾഡ് വൈഡ് യൂണിവേഴ്സിറ്റീസ് നെറ്റ്‌വർക്ക്
വേൾഡ് വൈഡ് യൂണിവേഴ്സിറ്റീസ് നെറ്റ്വർക്ക്(ഇംഗ്ലീഷ്:Worldwide Universities Network -WUN). ആഗോളതലത്തിൽ പ്രവർത്തിക്കുന്ന സർവകലാശാലാ ശൃംഖല. ഇന്ത്യയിൽ നിന്നും കേരള കേരള വെറ്ററിനറി ആൻഡ് അനിമൽ സയൻസ് സർവകലാശാലയുടെ കീഴിലുള്ള തിരുവിഴാംകുന്നിലെ കന്നുകാലി ഗവേഷണകേന്ദ്രത്തെയാണ് തെരഞ്ഞെടുത്തിട്ടുള്ളത്. ഇന്ത്യയിൽ നിന്നുള്ള ഏക സ്ഥാപനവും ഇതാണ്.
2050 ഓടെ മാതൃകാ കന്നുകാലി ഫാമിങ് സാക്ഷാൽകരിക്കുന്നതിൻറെ ഭാഗമായാണ് ഈ കേന്ദ്രത്തെ ഇന്ത്യയിൽ നിന്നും തെരഞ്ഞെടുത്തിരിക്കുന്നത്.
ലക്ഷ്യങ്ങൾ
ഗവേഷണ പ്രവർത്തനങ്ങൾ സജീവമാക്കുന്നതിനും ഗവേഷണരംഗത്ത് കൂടുതൽ മെച്ചപ്പെട്ട ഫലങ്ങൾ നേടിയെടുക്കുന്നതിനും വേണ്ടിയാണ് ഈ സംവിധാനം പ്രവർത്തിക്കുന്നത്. വിദ്യാർഥികളെയും അക്കാദമിക രംഗത്തുള്ളവരെയും സാങ്കേതിക വിദഗ്ദരെയും സർക്കാറുകളെയും ഏകോപിച്ചുകൊണ്ടാണ് വേൾഡ് വൈഡ് യൂണിവേഴ്സിറ്റീസ് നെറ്റ് വർക്ക് പ്രവർത്തിക്കുന്നത്. നെറ്റവർക്കിന് കീഴിലെ വിവിധ സർവ്വകലാശാലകൾ പരസ്പരം സഹകരിച്ചു പ്രവർത്തിക്കാനാവുന്നുവെന്നതും ഇതിൽ ശ്രദ്ധേയമാണ്. .
വർത്തമാനകാലത്തിന്റെ ആഗോളപ്രശ്‌നങ്ങൾ തിരിച്ചറിഞ്ഞ് സഹകരണാടിസ്ഥാനത്തിൽ കൂട്ടായ ഗവേഷണപ്രവർത്തനങ്ങളിലൂടെ പരിഹാരമാർഗങ്ങൾ ഉരുത്തിരിച്ചെടുത്ത് സമൂഹത്തെയും സർക്കാരിനെയും സ്ഥാപനങ്ങളെയും നയരൂപീകരണത്തിനും പ്രശ്‌നപരിഹാരങ്ങൾക്കും സജ്ജരാക്കുക എന്നതാണിതിന്റെ ലക്ഷ്യം. ലോകത്തിലെ മികച്ച സർവകലാശാലകളുടെ അന്താരാഷ്ട്ര കൂട്ടായ്മയാണ് ഡബ്ല്യു യു എൻ മുഖ്യമായി ഉന്നം വെക്കുന്നത്.
സ്ഥാപനങ്ങൾ
വിവിധ രാജ്യങ്ങളിലായി 19 സജീവ ഗവേഷണ സ്ഥാപനങ്ങളാണ് നെറ്റ് വർക്കിന് കീഴിൽ ഇപ്പോഴുള്ളത്. അന്താരാഷ്ട്ര തലത്തിൽ ഉപരിപഠനത്തിനായി വിവിധ ശൃംഖലാ സംവിധാനങ്ങൾ ഒരുക്കുകയാണ് ഇതിലൂടെ. ആസ്ത്രേലിയ, കാനഡ, ചൈന,നോർവെ,ദക്ഷിണാഫ്രിക്ക, യുനൈറ്റഡ് കിംങ്ഡം, അമേരിക്ക,ഇന്ത്യ തുടങ്ങിയ രാജ്യങ്ങളിലാണ് സ്ഥാപനങ്ങളുള്ളത്. പെൻസിൽവാനിയ സ്‌റ്റേറ്റ് യൂണിവേഴ്‌സിറ്റി, യൂണിവേഴ്‌സിറ്റി ഓഫ് ബ്രിസ്റ്റൾ, യൂണിവേഴ്‌സിറ്റി ഓഫ് ലീഡ്‌സ്, യൂണിവേഴ്‌സിറ്റി ഓഫ് വെസ്‌റ്റേൻ ഓസ്‌ട്രേലിയ, സീജിയാങ് യൂണിവേഴ്‌സിറ്റി എന്നീ സ്ഥപാനങ്ങൾക്കൊപ്പമാണ് തിരുവിഴാംകുന്ന് കന്നുകാലി ഗവേഷണ കേന്ദ്രത്തെയും അംഗീകരിച്ചിട്ടുള്ളത്.
ശരറാന്തൽപ്പൂവ്
അക്കാന്തേസീ കുടുംബത്തിൽ പെട്ട ഒരു പുഷ്പിതസസ്യം ആണ് ശരറാന്തൽ പൂവ് (ശാസ്ത്രീയനാമം: Thunbergia mysorensis). ദക്ഷിണേന്ത്യയിലെ പശ്ചിമഘട്ടകാടുകളിൽ കാണപ്പെടുന്ന ഒരു സസ്യമാണിത്. mysorensis എന്ന സ്പീഷീസ് നാമം ദക്ഷിണേന്ത്യയിലെ മൈസൂരുമായുള്ള ബന്ധം കാണിക്കുന്നു. കാൾ ലിനേയസിന്റെ ശിഷ്യനും സ്വീഡിഷ് സസ്യശാസ്ത്രജ്ഞനുമeയിരുന്ന കാൾ പീറ്റർ തൻബെർഗിനോടുള്ള ആദരസൂചകമായിട്ടാണു ഈ സസ്യജനുസ്സിനു പേരു നൽകിയിരിക്കുന്നത്. 'മൈസൂരിൽ നിന്നുള്ളത്' എന്നാണു സ്പീഷീസ് പദത്തിനർത്ഥം. കുടക് ജില്ലയിലെ പല വീടുകളിലും ഇത് അലങ്കാരസസ്യമായി വളർത്തുന്നുണ്ട്. ഇന്ത്യയിലും ഒട്ടേറെ വിദേശരാജ്യങ്ങളിലും അലങ്കാരസസ്യമായി വളർത്താറുണ്ട്. brick & butter vine, lady's slipper vine, dolls' shoes എന്നീ പേരുകളിലും ഈ സസ്യം അറിയപ്പെടുന്നു. പുഷ്പങ്ങളുടെ സവിശേഷ ഘടനയാണ് ഇത്തരം പേരുകളുടെ കാരണം.
എറിബിഡേ കുടുംബത്തിൽപ്പെടുന്ന അമ്പിളിത്തെയ്യം എന്ന നിശാശലഭത്തിന്റെ ലാർവകളുടെ ഭക്ഷണസസ്യമാണിത്.
വിവരണം
6 മീറ്റർ വരെ ഉയരത്തിൽ വളരുന്ന ഒരു വള്ളിച്ചെടിയാണിത്. മറ്റു സസ്യങ്ങളിലേക്ക് പടർന്നുകയറുന്ന ചിരസ്ഥായിയായ ഒരു ആരോഹിസസ്യം. നിത്യഹരിതവനങ്ങളിലും അർദ്ധനിത്യഹരിതവനങ്ങളിലും വളരുന്നു. ഇളം പച്ച നിറത്തോടുകൂടിയ ഇലകൾക്ക് 10-14 സെ. മീറ്റർ നീളവും 4-8 സെ. മീറ്റർ വീതിയുമുണ്ടാകും. സമ്മുഖവിന്യാസം. ഇലഞെട്ടിനു 15 സെ. മീറ്റർ നീളം കാണും. പുഷ്പങ്ങൾ കുലകളായി കാണപ്പെടുന്നു. ഒരു കുലയിൽ തന്നെ ധാരാളം പൂക്കളുണ്ടാകും. പത്രകക്ഷങ്ങളിൽ നിന്ന് തൂങ്ങിനിൽക്കുന്ന പൂങ്കുലയ്ക്ക് 50 സെ. മീറ്റർ വരെ നീളമുണ്ടാകും. കടും വർണങ്ങളോടുകൂടിയ പൂക്കൾ, മധ്യഭാഗം സ്വർണ്ണമഞ്ഞനിറവും മറ്റുഭാഗങ്ങൾ കടും ചുകപ്പു നിറത്തിലുമാണ്. 15-20 സെ. മീറ്റർ നീളവും 5-12 സെ. മീറ്റർ വീതിയുമുള്ള പർണങ്ങൾക്ക് തവിട്ടുകലർന്ന ചുകപ്പുനിറവുമാണ്. വസന്തകാലം മുതൽ ശരത്കാലം വരെ ആണ് പൂക്കാലം. ഫലത്തിന് 3 സെ. മീറ്റർ നീളമുണ്ടാകും.
കൃഷി
പൂക്കളുടെ ആകർഷണീയത മൂലം ഈ സസ്യത്തെ ഒരു  അലങ്കാരച്ചെടിയായി വളർത്തുന്നു. പൂന്തോട്ടങ്ങളിൽ കൃത്രിമ സാഹചര്യങ്ങളിൽ വളർത്താറുണ്ട്. പൂക്കളിലെ മാധുര്യമുള്ള തേൻ  ഹമ്മിങ് ബേഡ് തുടങ്ങിയ പക്ഷികളെ ആകർഷിക്കുന്നു.
അവലംബം
വർഗ്ഗം:പശ്ചിമഘട്ടം വർഗ്ഗം:സസ്യകുടുംബങ്ങൾ വർഗ്ഗം:അക്കാന്തേസീ വർഗ്ഗം:ഏഷ്യയിലെ ഉദ്യാന സസ്യങ്ങൾ വർഗ്ഗം:അലങ്കാരസസ്യങ്ങൾ
ഡെനിസ് ഹോ
ഹോങ്കോംഗ് ആസ്ഥാനമായുള്ള കാന്റോപോപ്പ് ഗായികയും അഭിനേത്രിയും കൂടാതെ ജനാധിപത്യ അനുകൂലിയും ഹോങ്കോംഗ് മനുഷ്യാവകാശ പ്രവർത്തകയുമായ ഒരു കനേഡിയൻ പൗരയാണ് ഡെനിസ് ഹോ വാൻ-സീ, (ജനനം 10 മേയ് 1977). ഹോങ്കോങ്ങിലെ 2014 അമ്പ്രെല്ല പ്രസ്ഥാനത്തിൽ സജീവമായി പങ്കെടുത്തതിന് ഹോയെ ചൈന സർക്കാർ കരിമ്പട്ടികയിൽ ഉൾപ്പെടുത്തി. 2012 ൽ ഹോ സ്വയം ഒരു ലെസ്ബിയൻ ആയി പ്രഖ്യാപിച്ചുകൊണ്ട് കമിംഗ് ഔട്ടിൽ നിന്നും വന്ന ഹോങ്കോങ്ങിലെ ആദ്യത്തെ മുഖ്യധാരാ വനിതാ ഗായികയാണ്.
ആദ്യകാല ജീവിതവും വിദ്യാഭ്യാസവും
1977 മേയ് 10 -ന് ഹോങ്കോങ്ങിലാണ് ഡെനിസ് ഹോ ജനിച്ചത്. അവരുടെ മാതാപിതാക്കൾ രണ്ടുപേരും അധ്യാപകരായിരുന്നു. അവിടെ, അവർ തന്റെ പ്രാഥമിക സ്കൂൾ വിദ്യാഭ്യാസം, ഭദ്രാസന ഗേൾസ് ജൂനിയർ സ്കൂളിൽ ആരംഭിച്ചു.
1988 -ൽ 11 -ആം വയസ്സിൽ, അവർ മാതാപിതാക്കളോടൊപ്പം ഹോങ്കോങ്ങിൽ നിന്ന് കാനഡയിലെ മോൺട്രിയലിലേക്ക് മാറി. ഹോ ആദ്യം മോൺ‌ട്രിയലിന്റെ തെക്കൻ തീരത്തുള്ള ലാ പ്രൈറിയിലെ ഒരു പ്രാഥമിക, മിഡിൽ സ്കൂളായ കോളെജ് ജീൻ ഡി ലാ മെന്നെയ്‌സിൽ ചേർന്നു. തുടർന്ന് ഒരു കത്തോലിക്കാ കോളേജ് പ്രിപ്പറേറ്ററി സെക്കൻഡറി സ്കൂളും സ്വകാര്യ കോളേജും ആയ കോളജ് ജീൻ-ഡി-ബ്രെബ്യൂഫ്ൽ ചേർന്നു. [4] അവിടെ അവർക്ക് ആർട്ട്സ് ആന്റ് കമ്മ്യൂണിക്കേഷനിൽ കോളേജ് സ്റ്റഡീസിന്റെ ക്യൂബെക്ക് ഡിപ്ലോമ ലഭിച്ചു.
1996 ൽ, ന്യൂ ടാലന്റ് സിംഗിംഗ് അവാർഡുകളിൽ (NTSA) പങ്കെടുക്കാൻ അവർ ഹോങ്കോങ്ങിലേക്ക് മടങ്ങി. അതിനുശേഷം, അവർ ഗ്രാഫിക് ഡിസൈനിൽ യൂണിവേഴ്സിറ്റി ഡു ക്യുബെക്ക് à മോൺട്രിയൽ (UQAM), ൽ പഠനം ആരംഭിച്ചു. അവരുടെ കരിയർ ആരംഭിക്കാൻ ഹോങ്കോങ്ങിലേക്ക് മടങ്ങുന്നതിനുമുമ്പ് അവർ ഒരു സെമസ്റ്ററിൽ ബിരുദം പഠിച്ചിരുന്നു.
1996-1999: കരിയർ ആരംഭിക്കുന്നു
19 -ആം വയസ്സിൽ, ഹോങ്കോങ്ങിലെ 1996 ന്യൂ ടാലന്റ് സിംഗിംഗ് അവാർഡ്സ് ഗാന മത്സരത്തിൽ എൻറോൾ ചെയ്തു. മത്സരത്തിൽ അവർ വിജയിച്ചതിൽ ആശ്ചര്യപ്പെട്ടു (ഇതിനെ "അപകടം" എന്ന് പരാമർശിക്കുന്നു).
ഇത് അവർക്ക് കുട്ടിക്കാലം മുതൽ അവരുടെ ആരാധകയായിരുന്ന "ഹോങ്കോംഗ് സിനിമകളുടെ രാജ്ഞിയും ... കന്റോണീസ് പോപ്പ് സംഗീതത്തിന്റെ ലോകത്ത് പ്രശസ്തവുമായ" കാന്റോപോപ്പിലെ ദിവാ അനിത മുയിയെ കാണാനുള്ള അവസരം നൽകി ഇതിലൂടെ അവരുടെ കരിയർ ആരംഭിക്കുകയും ഈ സമയത്ത് അവൾ "ഹോസിസി" എന്ന സ്റ്റേജ് നാമം സ്വീകരിക്കുകയും ചെയ്തു. ഇത് അവർക്ക് ഒരു ആൽബം റെക്കോർഡ് ചെയ്യാനുള്ള അവസരം നൽകി. കൂടാതെ ക്യാപിറ്റൽ ആർട്ടിസ്റ്റുകളുമായി ഒരു റെക്കോർഡിംഗ് കരാർ നൽകി. ഉള്ളടക്കത്തിന്റെ വിജയവും അവളുടെ ആദ്യ ആൽബവും തമ്മിലുള്ള ഇടവേളയിൽ മുയിയോടൊപ്പം പശ്ചാത്തല ഗായകയായി പര്യടനം നടത്തി. ടിവിബി നിർമ്മിച്ച വിവിധ ടെലിവിഷൻ പരിപാടികൾക്ക് ആതിഥേയത്വം വഹിച്ചു.
2000-2004: മുന്നേറ്റം
ക്യാപിറ്റൽ ആർട്ടിസ്റ്റുകളുമായുള്ള കരാറിന്റെ നാലാം വർഷത്തിൽ 2001 ൽ ഹോ തന്റെ ആദ്യ ആൽബം "ഫസ്റ്റ്" പുറത്തിറക്കി. ചോയ് യാറ്റ് ചി ഓഫ് ഗ്രാസ്ഹോപ്പർ (ബാൻഡ്) നിർമ്മിച്ചത്, ഈ ഇപി, അവരുടെ ആദ്യ സിംഗിൾ "തൗസന്റ് മോർ ഓഫ് മി" (千千萬萬 個 我), "ഹോം ഓഫ് ഗ്ലോറി" (光榮 之 家) എന്നിവ ഉൾക്കൊള്ളുന്നു. റോക്ക് പോപ്പ് സ്വതന്ത്ര സ്ത്രീയായി ഹോയുടെ ശൈലി വിജയത്തോടെ നിർവചിക്കപ്പെട്ടു. അവർ സമീപ വർഷങ്ങൾ വരെ ഉണ്ടായിരുന്നു. ആ വർഷത്തെ വിവിധ സമ്മാനദാന ചടങ്ങുകളിൽ അവർ "മികച്ച പുതിയ ഗായികയായി" അവാർഡ് നേടി. ഒക്ടോബറിൽ, ക്യാപിറ്റൽ ആർട്ടിസ്റ്റുകൾ പാപ്പരത്തം പ്രഖ്യാപിച്ചു. അതിന്റെ ഫലമായി ഹോയുടെ ആദ്യ റെക്കോർഡ് ലേബൽ യുഗം അവസാനിച്ചു.
പുറംകണ്ണികൾ
വർഗ്ഗം:ബി.ബി.സി. 100 സ്ത്രീകൾ വർഗ്ഗം:1977-ൽ ജനിച്ചവർ
ലാസറിന്റെ ശനി
പൗരസ്ത്യ ക്രൈസ്തവ സഭകളിൽ ഓശാന ഞായറിന് തൊട്ടു തലേന്നുള്ള ശനിയാഴ്ചയാണ് ലാസറിന്റെ ശനി (ഇംഗ്ലീഷ്: Lazarus Saturday) എന്നറിയപ്പെടുന്നത്. യേശു ബേഥാന്യയിലെ ലാസറിനെ ഉയിർപ്പിച്ച ബൈബിൾ സംഭവമാണ് ഇന്നേ ദിവസം അനുസ്മരിക്കുന്നത്. കേരളത്തിൽ ചിലയിടങ്ങളിൽ ഇന്നേ ദിവസം കൊഴുക്കട്ട ഉണ്ടാക്കി ഭക്ഷിക്കുന്ന ഒരു പതിവ് ക്രൈസ്തവർക്കിടയിൽ ഉള്ളതിനാൽ ഈ ദിനം കൊഴുക്കട്ട ശനി, കൊഴുക്കട്ട പെരുന്നാൾ എന്നിങ്ങനെയും അറിയപ്പെടുന്നു.
ബൈബിൾ പശ്ചാത്തലം
thumb|300px|യേശു ലാസറിനെ ഉയിർപ്പിക്കുന്നതിന്റെ ഒരു ചിത്രീകരണം യോഹന്നാന്റെ സുവിശേഷം 11-ആം അദ്ധ്യായത്തിലാണ് ലാസറിനെ ഉയിർപ്പിച്ച യേശുവിന്റെ അത്ഭുത പ്രവർത്തി വിവരിച്ചിരിക്കുന്നത്. അവിടെയുള്ള വിവരണ പ്രകാരം യെരൂശലേമിന്നരികെ ഏകദേശം രണ്ടു നാഴിക ദൂരത്തുള്ള ബെഥാന്യ എന്ന ഗ്രാമത്തിലാണ് ലാസർ എന്നയാൾ അദ്ദേഹത്തിന്റെ സഹോദരിമാരായ മാർത്തയോടും മറിയയോടും ഒപ്പം ജീവിച്ചിരുന്നത്. ലാസർ ദീനമായി കിടന്നിരുന്ന വേളയിൽ അദ്ദേഹത്തിന്റെ സഹോദരിമാർ യേശുവിന്റെ അടുക്കലേക്ക് ആളയച്ചു കർത്താവേ, നിനക്കു പ്രിയനായവൻ ദീനമായ്ക്കിടക്കുന്നു എന്നു പറയിച്ചു. എന്നാൽ അന്നു ഇരുന്ന സ്ഥലത്തു തന്നെ രണ്ടു ദിവസം പാർത്തു. ഒടുവിൽ യേശു ബെഥാന്യയിലെത്തുമ്പോഴേക്കും ലാസറിനെ കല്ലറയിൽ വെച്ച് നാലുദിവസം കഴിഞ്ഞിരുന്നുവെങ്കിലും യേശു ലാസറിനെ മരണത്തിൽ നിന്നും ഉയിർപ്പിക്കുന്നു. ഈ സംഭവത്തെ തുടർന്ന് മഹാപുരോഹിതന്മാരും പരീശന്മാരും അവർ അവനെ കൊല്ലുവാൻ ആലോചിച്ചുറപ്പിക്കുന്നു. അതുകൊണ്ടു യേശു യെഹൂദന്മാരുടെ ഇടയിൽ പിന്നെ പരസ്യമായി നടക്കാതെ അവിടം വിട്ടു മരുഭൂമിക്കരികെ എഫ്രയീം എന്ന പട്ടണത്തിലേക്കു പോയി ശിഷ്യന്മാരുമായി അവിടെ പാർത്തു. യോഹന്നാന്റെ സുവിശേഷത്തിലെ അടുത്ത അദ്ധ്യായത്തിൽ യേശു മരിച്ചവരിൽ നിന്നു ഉയിർപ്പിച്ച ലാസറും കുടുംബവും പാർത്ത ബേഥാന്യയിലേക്കു പെസഹാക്കു ആറു ദിവസം മുമ്പെ വീണ്ടും വന്നതായും അവിടെ അവർ യേശുവിന് ഒരു അത്താഴം ഒരുക്കിയതായും അവിടെ നിന്നും യേശു പിറ്റേന്ന് കഴുതപ്പുറത്തേറി യെരുശലേമിലേക്ക് പോകുന്നതായും വിവരിച്ചിരിക്കുന്നു.
കൊഴുക്കട്ട പെരുന്നാൾ ആചരണം
thumb|200px|കൊഴുക്കട്ട ശനി(ലാസറിന്റെ ശനി)യിൽ തയ്യാറാക്കിയിരിക്കുന്ന കൊഴുക്കട്ടകൾ വലിയനോമ്പ് അഥവാ അൻപത് നോമ്പിന്റെ 41-ആം ദിവസമായ ലാസറിൻറെ ശനിയാഴ്ചയെ കേരളത്തിൽ കൊഴുക്കട്ട പെരുന്നാൾ അല്ലെങ്കിൽ കൊഴുക്കട്ട ശനി എന്ന് കൂടി അറിയപ്പെടുന്നു. ഈ ദിവസം കേരളത്തിൽ ചിലയിടങ്ങളിൽ ക്രൈസ്തവർ കൊഴുക്കട്ട ഉണ്ടാക്കുന്ന ഒരു പതിവുണ്ട്. വീട്ടിലെ കാരണവർ പ്രാർത്ഥിച്ച ശേഷമാണ് കുടുംബത്തിലെ മറ്റു അംഗങ്ങൾക്ക് വിതരണം ചെയ്യുന്നത്. യേശു നാല്പത് ദിവസം നോമ്പ് നോറ്റു വീടിയത് പോലെ ക്രൈസ്തവരും നാൽപതു ദിവസം നോമ്പ് എടുക്കുകയും അത് പൂർത്തിയാക്കുകയും ചെയ്യുന്നു. പിന്നീടുള്ള പത്തു ദിവസങ്ങളിൽ യേശുവിന്റെ കഷ്ടാനുഭവത്തെയും അനുസ്മരിച്ചു കൊണ്ട് നോമ്പ് തുടരുന്നത് കൊണ്ട് അത് വരെ അനുഷ്ടിച്ചു വന്ന നോമ്പിന്റെ തീക്ഷ്ണത ഒട്ടും കുറയ്ക്കാതെ നോമ്പ് വീടുന്നതിനാണ് കൊഴുക്കട്ട ഉണ്ടാക്കുന്നത്. കൊഴുക്കട്ടയ്ക്കുള്ളിൽ തേങ്ങയ്‌ക്കൊപ്പം ശർക്കരയോ പനം ശർക്കരയോ ചേർക്കുന്നു.
ഇന്നേ ദിവസം കൊഴുക്കട്ട ഉണ്ടാക്കി ഭക്ഷിക്കുന്ന പതിവുമായി ബന്ധപ്പെട്ട് നിരവധി കഥകൾ പ്രചാരത്തിലുണ്ട്. ലാസറിൻറെ ഭവനത്തിലെത്തിയ യേശുവിന് ലാസറിൻറെ സഹോദരിമാരായ മാർത്തയും മറിയവും തിടുക്കത്തിൽ മാവുകുഴച്ചുണ്ടാക്കിയ ഒരു വിഭവം കൊണ്ട് വിരുന്നു നൽകിയത്രേ. വലിയ വിരുന്നായ പെസഹായ്ക്കു മുൻപ് യേശു ഭക്ഷിച്ച അവസാനത്തെ വിരുന്നായിരുന്നു അത് എന്ന് കരുതാം. ആ വിരുന്നിൻറെ ഓർമയാണ് അന്നേ ദിവസം കൊഴുക്കട്ടകൾ തയ്യാറാക്കുന്നതിൽ കൂടി അനുസ്മരിക്കുന്നത് എന്നതാണ് അവയിലൊന്ന്. പീഡാനുഭവചരിത്രത്തിൽ യേശുവിനെ കല്ലെറിയുന്ന സംഭവത്തെ അനുസ്മരിപ്പിക്കുന്നതാണു കൊഴുക്കട്ടയെന്നതാണ് മറ്റൊരു അഭിപ്രായം. യേശുവിനെ തൈലാഭിഷേകം നടത്താൻ ഭക്തസ്ത്രീകൾ കരുതിവച്ച സുഗന്ധദ്രവ്യങ്ങൾ അടക്കം ചെയ്ത പാത്രത്തെ സൂചിപ്പിക്കുന്നതാണു മധുരം അകത്തു ചേർത്ത കൊഴുക്കട്ടയെന്നതാണ് ഇനിയുള്ളൊരു അഭിപ്രായം.
അവലംബങ്ങൾ
വർഗ്ഗം:ക്രിസ്ത്യൻ വിശേഷദിനങ്ങൾ
കുറുന്തൊകൈ
അക്കാലത്തെ 205 പ്രശസ്ത കവികൾ കുറുന്തൊകൈ രചനയിൽ പങ്കുചേർന്നിട്ടുണ്ടെന്നും, അതിലെ 30 ഓളം കവികളുടെ പേരുകൾ ഉത്തരേന്ത്യൻ വേരുകൾ (ഇന്തോ-ആര്യൻ) ചേർന്നതും ബാക്കിയുള്ളവർ ദ്രാവിഡ വേരുകൾ ചേർന്നവരുമാണ് എന്ന്  പറയുന്നു. കവിതകളിൽ നിരവധി സംസ്കൃത വാക്കുകൾ ഉൾപ്പെടുന്നു എന്നതും ഒരു പ്രത്യകതയാണ്. 27 സമകാലിക പ്രസക്തിയുള്ള ചരിത്ര സംഭവങ്ങൾ ഇതിൽ അടങ്ങിയിട്ടുണ്ട് ഇതിൽ സുപ്രധാനമായ 10 സൃഷ്ടികൾ ഇതിൽ നിന്നും തിരുക്കുറൾ, ചിലപ്പതികാരം മുതലായ സംഘം തമിഴ് കൃതികളിലേക്ക് വായ്പകൾ ഉൾകൊണ്ടതായും പറയുന്നു.
ഒരു കവിത
'മെല്ല മെല്ല നം കാതൽ മാറി പെയ്യലിൽ നീർ യുവമൈയിടവതിൽ എൻ തന്തൈ മറ്റ്റും ഉങ്കൾ തന്തൈ, എപ്പിടി അവർകൾ തൊടർ പുള്ളനരം എൻറ്റും നഞ്ചം നീയും എപ്പിടി ഒറുവറുക്കോരുവർ അറിന്തിറുക്കിനേം എൻറ്റും പുറിയ ചെയ്തത്'
ഉദാഹരണം
കുറുന്തൊകൈയിൽ നിന്നുള്ള മനോഹരമായ പ്രസിദ്ധവുമായ ഒരു കവിതയാണ് സെംബുല പെയനീരർ ഉടെ ചുവന്ന ഭൂമിയും പെയ്യുന്ന മഴയും എന്ന സംഘകാലം സാഹിത്യം. കുറുന്തൊകൈ ആന്തോളജിയിലെ 40-ാം വാക്യമാണ് ഈ കവിത. "ചുവന്ന ഭൂമിയുടെയും പെയ്യുന്ന മഴയുടെയും" ചിത്രം, മൺസൂൺ മഴയെ തമിഴ് ദേശങ്ങളുടെ മാതൃകയിലുള്ള ചുവന്ന ഭൂമിയിലെ മലപ്രദേശങ്ങളിൽ പതിക്കുന്നതായും, വരണ്ട് ഉണങ്ങിയ കളിമണ്ണുമായി കൂടിച്ചേർന്ന് തണുത്തതും നനഞ്ഞതുമായ കളിമണ്ണായി മാറുന്നു, അതിൽ മഴയെ പുൽകി പൂക്കൾ വിരിയുകയും ചെയ്യുന്നു. ഇതിൽ സൃഷ്ടിക്കപ്പെട്ട മാനസികാവസ്ഥ, പ്രേമികളുടേതാണ്, കുന്നുകളിലും മലകളിലും രഹസ്യമായി കണ്ടുമുട്ടുന്നതും ഉള്ളിലുള്ള അനുരാഗം ഉണരുകയും, ഹൃദയം തുറന്ന് പരസ്പരം സ്‌നേഹിക്കുകയും ചെയ്യുന്നു.
പുരോഗതിയുടെ ചിത്രം ഉപയോഗിച്ച് കൊണ്ടാണ് കവിതയുടെ രണ്ടാമത്തെ തലത്തിലെ അർത്ഥം ആരംഭിക്കുന്നത്. സൗഹൃദബന്ധം ഉടലെടുക്കുന്നതിനെ കുറിച്ചു പറയുന്നതിനെ തുടർന്ന് അച്ഛനമ്മ മാരുടെ പരസ്പര സ്‌നേഹവും ബന്ധങ്ങളും രക്തബന്ധവും സൃഷ്ടിക്കുന്ന സ്‌നേഹവും കരുതലും  കൂടി ഉൾച്ചേർക്കുന്നു. തുടർന്ന്, രണ്ട് ആളുകൾ പരസ്പരം മനസിലാക്കുകയും സ്‌നേഹിക്കുകയും ചെയ്‌തുകൊണ്ട് അതിരുകളിൽ നിന്നു പുറത്ത് കടക്കുന്നു. ഈ മൂഹൂർത്തങ്ങളിലൂടെ യോജിക്കുന്നുത് മഴയിൽ ചുവന്ന ഭൂമിയുടെ ചിത്രവുമായി  ഏകാന്തതയിൽ നിന്ന് കൂടിചേരലുകളിലേക്കുള്ള കാമുകന്റെ കടന്നുവരവുമായി ചിത്രീകരിക്കപ്പെടുന്നു.
അവസാനമായി, നീലക്കുറിഞ്ഞി പുഷ്പത്തിന്റെ ചിത്രം തന്നെ കാണാൻ സാധിക്കും. കവിതയിൽ ഒരിക്കലും പരാമർശിച്ചിട്ടില്ലാ എങ്കിലും, കുന്നുകളുടെ ഭൂപ്രകൃതിയുടെ അടിസ്ഥാന ഭാഗമായി ഇത് കാണപ്പെടുന്നു. ഒരു കുറിഞ്ചി പുഷ്പം പന്ത്രണ്ടു വർഷത്തിലൊരിക്കൽ മാത്രം വിരിഞ്ഞുനിൽക്കുന്നു, തമിഴക പാരമ്പര്യത്തിൽ ഒരു പെൺകുട്ടി ലൈംഗിക പക്വതയിലേക്ക് വരുന്നതുമായി ഇത് ബന്ധപ്പെട്ടിരിക്കുന്നു. പുഷ്പത്തിന്റെ പ്രതിച്ഛായയിലൂടെ കവിതയിൽ പറഞ്ഞതും പറയാത്തതും ആയി സ്‌നേഹത്തിന്റയും ബന്ധത്തിന്റയും നെടുതൂണായി സ്വയം നിലകൊള്ളുന്ന ഒരു സ്ത്രീ ചിത്രമാണ്.
ജനപ്രിയ സംസ്കാരത്തിൽ
ഈ കവിതയിൽ നിന്നെടുത്ത ശകലങ്ങൾ നരുമഗയെ എന്ന ഗാനം ഇരുവർ എന്ന ചലച്ചിത്രത്തിലും സിങ്കപ്പൂർ തമിഴ് നാടകമായ ക്ഷത്രിയ എന്ന ചിത്രത്തിന്റ പുനഃർ നിർമാണമായ സാഗാ എന്ന ചിത്രത്തിലെ യായും എന്ന ഗാനമായും  ഉപയോഗിച്ചിട്ടുണ്ട്.
ബാഹ്യ ലിങ്കുകൾ
വർഗ്ഗം:സംഘസാഹിത്യം വർഗ്ഗം:Pages with unreviewed translations വർഗ്ഗം:വൃത്തിയാക്കേണ്ട ലേഖനങ്ങൾ
എമിലി ബാരിംഗർ
എമിലി ഡണിംഗ് ബാരിംഗർ (സെപ്റ്റംബർ 27, 1876 - ഏപ്രിൽ 8, 1961) ലോകത്തിലെ ആദ്യത്തെ വനിതാ ആംബുലൻസ് സർജനും ശസ്ത്രക്രിയാ റെസിഡൻസി ഉറപ്പാക്കിയ ആദ്യത്തെ വനിതയുമായിരുന്നു.
ന്യൂയോർക്കിലെ സ്കാർസ്‌ഡെയ്‌ലിലാണ് എഡ്വിൻ ജെയിംസ് ഡണിംഗിന്റെയും ഫ്രാൻസിസ് ഗോർ ലാങ്ങിന്റെയും മകളായി എമിലി ഡണിംഗ് ജനിച്ചത്. നല്ല നിലയിലുള്ള കുടുംബം അവൾക്ക് ഏകദേശം പത്ത് വയസ്സുള്ളപ്പോൾ കഠിനമായ സമയങ്ങളിലേക്ക് വീണു, അഞ്ച് കുട്ടികളുമായി അമ്മയെ തനിച്ചാക്കി.അവളുടെ പിതാവ് തന്റെ സമ്പത്ത് വീണ്ടെടുക്കാൻ യൂറോപ്പിലേക്ക് പോയി. കുടുംബത്തിന്റെ സുഹൃത്തായ ഡോ. മേരി കൊറീന പുട്ട്‌നം ജേക്കബി, കോർണൽ യൂണിവേഴ്‌സിറ്റിയുടെ മെഡിക്കൽ പ്രിപ്പറേറ്ററി കോഴ്‌സ് ശുപാർശ ചെയ്തു, കോർണലിന്റെ സ്ഥാപകനായ അവളുടെ അമ്മാവൻ,  ഹെൻറി ഡബ്ല്യു. സേജ് അവളുടെ ട്യൂഷൻ നൽകാൻ സമ്മതിച്ചു. മറ്റ് കുടുംബ സുഹൃത്തുക്കളും ചെലവുകൾക്കായി സഹായിച്ചു. എമിലി ഡണിംഗ് 1897-ൽ ബിരുദം നേടി, ന്യൂയോർക്ക് ഇൻഫർമറിയിലെ കോളേജ് ഓഫ് മെഡിസിനിൽ ചേരാൻ തീരുമാനിച്ചു. അവിടെ അവളുടെ രണ്ടാം വർഷത്തിൽ, കോളേജ് പുതിയ കോർണൽ യൂണിവേഴ്സിറ്റി സ്കൂൾ ഓഫ് മെഡിസിനുമായി ലയിച്ചു.
അവൾ 1901-ൽ മെഡിക്കൽ ബിരുദം നേടി, തുടർന്ന് ന്യൂയോർക്ക് സിറ്റിയിലെ ഗൗവർണൂർ ഹോസ്പിറ്റലിൽ ഇന്റേൺഷിപ്പിനുള്ള യോഗ്യതാ പരീക്ഷയിൽ രണ്ടാമത്തെ ഉയർന്ന ഗ്രേഡ് നേടി. ആശുപത്രി അവളുടെ അപേക്ഷ നിരസിച്ചു. അടുത്ത വർഷം അവൾ വീണ്ടും അപേക്ഷിച്ചു, ഇത്തവണ രാഷ്ട്രീയ, മത വ്യക്തികളുടെ പിന്തുണയോടെ, ആശുപത്രി അവളെ സ്വീകരിച്ചു - ഒരു ആശുപത്രിയിലെ സേവനത്തിൽ ബിരുദാനന്തര ശസ്ത്രക്രിയാ പരിശീലനത്തിന് സ്വീകരിച്ച ആദ്യത്തെ സ്ത്രീ ആയിരുന്നു എമിലി.
നാഷണൽ മെഡിക്കൽ ലൈബ്രറിയുടെ വെബ്‌സൈറ്റ് അനുസരിച്ച്, "ബാരിംഗറിന്റെ സഹ മെഡിക്കൽ റസിഡന്റ്‌സ് അവൾക്ക് ബുദ്ധിമുട്ടുള്ള 'ഓൺ കോൾ' ഷെഡ്യൂളുകളും വാർഡ് ഡ്യൂട്ടികളും നൽകുകയും മറ്റ് വഴികളിൽ അവളെ ഉപദ്രവിക്കുകയും ചെയ്തു. ഉപദേഷ്ടാക്കൾ, കുടുംബം, സുഹൃത്തുക്കൾ, നഴ്‌സിംഗ് സ്റ്റാഫ്, പൊതുജനങ്ങൾ എന്നിവരിൽ നിന്നുള്ള പിന്തുണയുടെ മൂല്യം ചിത്രീകരിക്കുന്ന തന്റെ ആത്മകഥയിൽ അവർ ഈ പീഡനത്തെക്കുറിച്ച് എഴുതി. ഒരു വനിതാ ഡോക്ടർ അവൾ ജോലി ചെയ്തിരുന്ന ലോവർ ഈസ്റ്റ് സൈഡ് അയൽപക്കത്തിന് ഒരു കൗതുകമായിരുന്നു, ന്യൂയോർക്ക് സിറ്റി പത്രങ്ങൾ അവളെക്കുറിച്ച് ഫീച്ചർ ലേഖനങ്ങൾ പ്രസിദ്ധീകരിച്ചു. ഇടത്ത്‌|ലഘുചിത്രം|408x408ബിന്ദു|ന്യൂയോർക്ക് സിറ്റിയിലെ ഗൗവർനൂർ ഹോസ്പിറ്റലിൽ താമസിക്കുന്ന എമിലി ഡണിംഗ് ബാരിംഗർ
ടെന്നസി വില്യംസ്
ഏറെക്കാലത്തെ ശ്രമകരമായ എഴുത്തു ജീവിതത്തിന് ശേഷം, മുപ്പത്തിമൂന്നാം വയസ്സിൽ ദി ഗ്ലാസ് മെനാജെറി (1944) എന്ന നാടകത്തിലൂടെ അദ്ദേഹം പ്രശസ്തിയാർജിച്ചു. തന്റെ അസന്തുഷ്ടമായ കുടുംബ പശ്ചാത്തലത്തെ പ്രതിഫലിപ്പിച്ച ഈ നാടകത്തിൽ അദ്ദേഹം പ്ലാസ്റ്റിക് തീയറ്റർ എന്ന നാടകരീതി അവതരിപ്പിച്ചു.
എ സ്ട്രീറ്റ്കാർ നെയിംഡ് ഡിസയർ (1947), ക്യാറ്റ് ഓൺ എ ഹോട്ട് ടിൻ റൂഫ് (1955), സ്വീറ്റ് ബേർഡ് ഓഫ് യൂത്ത് (1959), ദി നൈറ്റ് ഓഫ് ദി ഇഗ്വാന (1961) എന്നിവയുൾപ്പെടെയുള്ള വിജയങ്ങളുടെ ഒരു പരമ്പരയിൽ ആദ്യത്തേതായിരുന്നു ഈ നാടകം. തന്റെ പിന്നീടുള്ള സൃഷ്ടികളിലൂടെ, വില്യംസ് ഒരു പുതിയ ശൈലിക്ക് ശ്രമിച്ചുവെങ്കിലും അത് പ്രേക്ഷകരെ വ്യാപകമായി ആകർഷിച്ചില്ല. യൂജിൻ ഒനീലിന്റെ ലോംഗ് ഡേസ് ജേർണി ഇൻ ടു നൈറ്റ്, ആർതർ മില്ലറുടെ ഡെത്ത് ഓഫ് എ സെയിൽസ്മാൻ എന്നീ നാടകങ്ങൾക്കൊപ്പം എ സ്ട്രീറ്റ്കാർ നെയിംഡ് ഡിസയർ എന്ന ടെന്നസി വില്യംസിന്റെ നാടകം 20-ാം നൂറ്റാണ്ടിലെ ഏറ്റവും മികച്ച അമേരിക്കൻ നാടകങ്ങളുടെ ഷോർട്ട് ലിസ്റ്റുകളിൽ ഇടം പിടിച്ചിട്ടുണ്ട്.
വില്യംസിന്റെ പ്രശംസ നേടിയ സൃഷ്ടികളിൽ ഭൂരിഭാഗവും പിൽകാലത്ത് സിനിമകളായി മാറി. 2004-ലെ ദേശീയ സംസ്ഥാന ചലച്ചിത്ര പുരസ്കാരങ്ങൾ നേടിയ ശ്യാമപ്രസാദ് സംവിധാനം ചെയ്ത അകലെ എന്ന ചിത്രം ദി ഗ്ലാസ് മെനാജെറി എന്ന അദ്ദേഹത്തിൻറെ നാടകത്തിൽ നിന്നും പ്രചോദനമുൾക്കൊണ്ടതാണ്.
ചെറുകഥകൾ, കവിതകൾ, ഉപന്യാസങ്ങൾ, ഓർമ്മക്കുറിപ്പുകളുടെ ഒരു വാല്യം എന്നിവയും അദ്ദേഹം എഴുതി. 1979-ൽ, അദ്ദേഹത്തിന്റെ മരണത്തിന് നാല് വർഷം മുമ്പ്, വില്യംസിനെ അമേരിക്കൻ തിയേറ്റർ ഹാൾ ഓഫ് ഫെയിമിൽ ഉൾപ്പെടുത്തി.
അവലംബം
വർഗ്ഗം:പ്രസിഡൻഷ്യൽ മെഡൽ ഓഫ് ഫ്രീഡം റെസിപിയൻറ് വർഗ്ഗം:20-ആം നൂറ്റാണ്ടിലെ അമേരിക്കൻ നോവലിസ്റ്റുകൾ വർഗ്ഗം:1983-ൽ മരിച്ചവർ വർഗ്ഗം:1911-ൽ ജനിച്ചവർ
ഓൾഡ്‌ ഗ്ലോറി
ഓൾഡ്‌ ഗ്ലോറി അമേരിക്കൻ ഐക്യനാടുകളുടെ പതാകയുടെ വിളിപ്പേരാണ്. താരകങ്ങളും രേഖകളും (stars and stripes) എന്നും അമേരിക്കൻ (United States of America) പതാക അറിയപ്പെടുന്നുണ്ട്. അമേരിക്കയുടെ ദേശിയപതാകയിലെ 50 നഷ്ത്രങ്ങൾ 50 സംസ്ഥാനങ്ങളെയും ചുവപ്പ്, വെളുപ്പ് നിറങ്ങലിലുള്ള 13 വരകൾ അമേരിക്കയിലുണ്ടായിരുന്ന 13 കോളനികളെയും സുചിപ്പിക്കുന്നു. പത്തൊൻപതാം നൂറ്റാണ്ടിലെ അമേരിക്കൻ നാവികനായിരുന്ന വില്യം ഡ്രൈവറുടെ (മാർച്ച് 17, 1803 - മാർച്ച് 3, 1886) ഉടമസ്ഥതയിലുള്ള യഥാർത്ഥ "ഓൾഡ് ഗ്ലോറി", എന്ന പതാക കടലിൽ പറത്തുകയും പിന്നീട് ടെന്നസിയിലെ താമസസ്ഥലമായ നാഷ്‌വില്ലെയിലേക്ക് കൊണ്ടുവരികയും ചെയ്തു. പതാകയെ വളരെയധികം വിലമതിച്ചിരുന്ന ഡ്രൈവർ അമേരിക്കൻ ആഭ്യന്തരയുദ്ധകാലത്ത് പതാക പിടിച്ചെടുക്കാൻ ശ്രമിച്ച കോൺഫെഡറേറ്റുകളിൽ നിന്ന് അതിന്റെ സുരക്ഷ ഉറപ്പാക്കുകയും ചെയ്തു. 1922-ൽ, ഡ്രൈവറുടെ മകളും മരുമകളും തങ്ങൾക്ക് സ്വന്തമാണെന്ന് അവകാശപ്പെട്ട യഥാർത്ഥ "ഓൾഡ് ഗ്ലോറി" സ്മിത്സോണിയൻ ഇൻസ്റ്റിറ്റ്യൂഷന്റെ ശേഖരത്തിന്റെ ഭാഗമായിത്തീരുകയും, അവിടെ അത് നാഷണൽ മ്യൂസിയം ഓഫ് അമേരിക്കൻ ഹിസ്റ്ററിയിൽ സൂക്ഷിക്കപ്പെടുകയും ചെയ്തിരിക്കുന്നു.
ജസ്റ്റിൻ ടിമ്പർലേക്ക്
പുറം കണ്ണികൾ
വർഗ്ഗം:1981-ൽ ജനിച്ചവർ വർഗ്ഗം:ഗ്രാമി പുരസ്കാര ജേതാക്കൾ വർഗ്ഗം:ജീവിച്ചിരിക്കുന്ന പ്രമുഖർ
ഓൾഡ്‌ ഗ്ലോറി (വിവക്ഷകൾ)
ഓൾഡ്‌ ഗ്ലോറി എന്ന പേരുകൊണ്ടു് താഴെ പറയുന്ന ഏതു വ്യക്തിയേയും വിവക്ഷിക്കാം.
മഗ്നോളിയ വ്രീസീന
മഗ്നോളിയേസീ കുടുംബത്തിലെ ഒരു വൃക്ഷ ഇനമാണ് മഗ്നോളിയ വ്രീസീന. ഇന്തോനേഷ്യയിൽ തദ്ദേശീയമായി കാണപ്പെടുന്ന ഈ ഇനം സുലവേസിയിലും മലുകുവിലും കാണപ്പെടുന്നു.
References
വർഗ്ഗം:മഗ്നോളിയേസീ
ദേശീയപാത 11 (ഇന്ത്യ)
ഉത്തർ പ്രദേശിലെ ആഗ്ര മുതൽ രാജസ്ഥാനിലെ ബിക്കാനീർ വരെയുള്ള ദേശീയപാതയാണ്‌ ദേശീയ പാത 11 . ഇതിനു 582 കിലോമീറ്റർ നീളമുണ്ട്. ഇന്ത്യയിലെ പ്രധാന വിനോദസഞ്ചാര കേന്ദ്രങ്ങളായ ആഗ്ര, ജയ്പൂർ തുടങ്ങിയ നഗരങ്ങളിലൂടെ ഈ പാത കടന്നു പോകുന്നു. യുനെസ്കോ പൈതൃക കേന്ദ്രമായ ഭരത്പൂർ പക്ഷി സങ്കേതം ഈ പാതയോരത്താണ്.
ഭാഷാവിലാസം (വിശേഷാൽ പ്രതി)
കവനകൗമുദിയുടെ അനുബന്ധം ആയിട്ടാണ് മലയാളഭാഷയിലെ ആദ്യത്തെ വിശേഷാൽപ്രതി എന്നു വിശേഷിപ്പിയ്ക്കപ്പെടുന്ന ഭാഷാവിലാസംപ്രസിദ്ധീകരിയ്ക്കപ്പെട്ടത്. കവികുലഗുരു പി.വി. കൃഷ്ണവാര്യരുടെ പത്രാധിപത്യത്തിലാണ് ഈ മാസിക പുറത്തിറങ്ങിയത്.
മാസികയെക്കുറിച്ച്
കൊല്ലവർഷം 1089 മിഥുനമാസത്തിലാണ് (1914) ഇതു പുറത്തിറങ്ങിയത്. വില ഒരു രൂപയായി നിജപ്പെടുത്തിയിരുന്നു.
ലേഖകർ
എ.ആർ. രാജരാജവർമ്മ, കെ.എം.പണിക്കർ,                   ഉള്ളൂർ,വള്ളത്തോൾ,കുട്ടികൃഷ്ണമാരാർ,കുറ്റിപ്പുഴ,കുട്ടമത്ത്,കെ.പി.കറുപ്പൻ,കൊട്ടാരത്തിൽ ശങ്കുണ്ണി,പി.ജി. രാമയ്യൻ തുടങ്ങി അക്കാലത്തെ പ്രമുഖ എഴുത്തുകാർ ഈ മാസികയുമായി സഹകരിച്ചിരുന്നു.
അവലംബം
വർഗ്ഗം:പ്രസിദ്ധീകരണം നിലച്ച മാസികകൾ വർഗ്ഗം:മലയാളമാസികകൾ
മഡോണ അറ്റ് ദ ഫൗണ്ടൻ
ബാഹ്യ ലിങ്കുകൾ
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
ദ്രൗപദി (നോവൽ)
ഹിമാലയസാനുക്കളിൽ കാൽ വഴുതിവീണ ദ്രൗപദി തൻറെ സഖാവായ കൃഷ്ണനയക്കുന്ന സുദീർഘമായ കത്താണ് ഈ കൃതിയുടെ ഉള്ളടക്കം. ഒറിയ ഭാഷയിൽ രചിക്കപ്പെട്ട ഈ കൃതി പ്രതിഭ റായിയെ ജ്ഞാനപീഠത്തിൻറെ മൂർത്തീദേവി പുരസ്കാരത്തിനർഹയാക്കി.കാറും കോളും നിറഞ്ഞ തൻറെ പ്രക്ഷുബ്ധമായ ജീവിതത്തിലേക്ക് തിരിഞ്ഞുനോക്കുന്ന ദ്രൗപദിയിലൂടെ അവരുടെ സങ്കീർണ്ണമായ വ്യക്തിത്വംവും ഒപ്പം ഭാരതകഥയും ഗ്രന്ഥകർത്താവിൻറെ കാഴ്ച്ചപ്പാടിലൂടെ ചുരുളഴിയുന്നു. മനുഷ്യചരിത്രത്തിൽ ഏറ്റവും അപമാനിക്കപ്പെടുകയും എന്നാൽ ഏറ്റവും പരിശുദ്ധയായ് കണക്കാക്കപെടുകയും ചെയ്യുന്ന ദ്രൗപദി, തൻറെ അവസ്ഥ മറ്റൊരു സ്ത്രീക്കും ഉണ്ടാവരുതേ എന്നു പ്രാർത്ഥിക്കുമ്പോൾ ,കാലാകാലങ്ങളായി തുടർന്നുകൊണ്ടിരിക്കുന്ന സ്ത്രീപുരുഷ അസമത്വത്തിനെതിരെ ധീരമായി പോരാടുന്ന ആധുനിക വനിതയായി മാറുന്നു.പി മാധവൻ പിള്ളയാണ് ഈ പ്രശസ്ത കൃതി മലയാളത്തിലേക്ക് പരിഭാഷപ്പെടുത്തിയത്.
ഗ്രന്ഥകാരി
1943 ജനുവരി 21-ന് ഒറിസയിലെ കട്ടക്ക് ജില്ലയിൽ ജനിച്ചു.ഒറിസയിലെ വിവിധ കോളേജുകളിൽ അധ്യാപികയായി.പിന്നീട് ഒറീസ്സ പബ്ലിക്‌ സർവീസ് കമ്മിഷനിൽ മെമ്പറായി.ഇന്ത്യ ഗവണ്മെന്റ് വിദ്യാഭ്യാസ സമൂഹ്യക്ഷേമാവകുപ്പിൻറെ അവാർഡ്‌(1977), 'അപരാജിത' എന്ന കൃതിയെ അടിസ്ഥാനമാക്കി നിർമ്മിച്ച സിനിമക്ക് ഏറ്റവും നല്ല തിരിക്കഥക്കുള്ള അവാർഡ്‌, 'ശിലാപത്മ'ക്ക് ഒറിയ അകാദമി അവാർഡ്‌ (1985) തുടങ്ങി ഒട്ടനവധി പുരസ്കാരങ്ങൾ ലഭിച്ചിട്ടുണ്ട്. പന്ത്രണ്ടോളം നോവലുകളും പതിനാറു കഥാസമാഹാരങ്ങളും ഒരു യാത്രാ വിവരണവും പ്രസിദ്ധീകരിച്ചിട്ടുണ്ട്‌. ഇവയിൽ പലതും മറ്റു ഭാരതീയ ഭാഷകളിലേക്കും ഇന്ഗ്ലീഷിലേക്കും പരിഭാഷപ്പെടുത്തിയിട്ടുണ്ട്.
ഉള്ളടക്കം
ലോകസാഹിത്യത്തിലെ ഏറ്റവും മഹത്തായ കൃതികളിലൊന്നായ മഹാഭാരതത്തിലെ നെടുംതൂണായ കഥാപാത്രങ്ങളിൽ ഒന്നാണ് ദ്രൗപദി. ഏറെ തെറ്റിദ്ധരിക്കപ്പെടുകയും അതിലേറെ ചർച്ചചെയ്യപ്പെടുകയും ചെയ്ത ഒരു ദുരന്ത കഥാപാത്രം. ദ്രുപദൻറെ പ്രതികാരാഗ്നിയുടെ തീജ്വാലയിൽ ഉയിർകൊണ്ട ദ്രൗപദി, അതീവ സുന്ദരിയും ,കൃഷ്ണവർണയും ,വിദുഷിയും ആയിരുന്നു. സർവ സൗഭാഗ്യങ്ങളുടെയും നടുവിൽ ജനിച്ച് സർവഗുണങ്ങളും തികഞ്ഞ പഞ്ചപാണ്ഡവന്മാരെ വരിച്ചിട്ടും എക്കാലവും കരയാനും അപമാനിക്കപ്പെടാനും അവൾ വിധിക്കപ്പെട്ടു. കാൽപനികതയും ഭക്തിയും ഇഴപിരികാനാവാത്തവിധം കെട്ടുപിണഞ്ഞുകിടക്കുന്ന മഹാഭാരതകഥയിലെ ഏടുകൾ ദ്രൗപദിയുടെ കാഴ്ച്ചപ്പാടിലൂടെ തികച്ചും മാനുഷിക തലത്തിലേക്ക് ഗ്രന്ഥകാരി കൊണ്ടുവന്നിരിക്കുന്നു. ഐതിഹാസിക നായകന്മാർ ചോദ്യം ചെയ്യാനാവാത്തവിധം പൂർണ്ണരെന്ന സങ്കുചിത ചിന്ത ഗ്രന്ഥകാരി വെടിയുമ്പോൾ മനസ്സിൽ കാത്തുസൂക്ഷിച്ച ബിംബങ്ങൾ വികാരവിചാരങ്ങളുള്ള മനുഷ്യരാണെന്ന് നാം മനസ്സിലാക്കുന്നു. അവർ ദൈവങ്ങളായത് ജന്മം കൊണ്ടല്ല മറിച്ചു കർമ്മം കൊണ്ടാണ്.
അഞ്ചു സതികളിൽ ഒരാളായി ദ്രൗപദിയെ പൂജിച്ചു വരുമ്പോഴും അവരുടെ സ്വഭാവമഹിമയെ പറ്റിയുള്ള ചോദ്യങ്ങൾക്കുള്ള ഉത്തരങ്ങൾ കഥാസന്ദർഭങ്ങൾ ഇഴകീരിപരിശോധിച്ച് ഗ്രന്ഥകാരി ഉത്തരം തേടുന്നു.കാമക്രോധങ്ങൾക്കുമേൽ തീരെ നിയന്ത്രണമില്ലാത്ത കേവലം ശരാശരി മനുഷ്യസ്ത്രീയായി വ്യഘ്യാനിക്കപ്പെടാമായിരുന്ന കഥാപാത്രത്തെ മാതൃത്വത്തിൻറെയും പാതിവ്രത്യത്തിൻറെയും മകുടോദാഹരണമായി ഗ്രന്ഥകാരി  ഉയർത്തുകയും അത് സാധൂകരിക്കുകയും ചെയ്യുന്നു.
ഏറെ വിവാദങ്ങൾക്ക് പാത്രമായ കൃഷ്ണ-കൃഷ്ണൻ ബന്ധവും കഥാകാരി വിശകലനം ചെയ്യുന്നു. അവർ സഖാക്കളാണെന്നും ശരാശരി മനസ്സുകൾക്ക് ഗ്രഹിക്കാനാവുന്നതിനും അപ്പുറം ഗാഡവും ഗൂഡവുമായ ബന്ധമാണെന്നു നാം മനസ്സിലാക്കുന്നു. എങ്ങനെയിരിക്കിലും ദ്രൗപദി ഒരു ഉത്തമ കൃഷ്ണഭ്ക്തയാണെന്നതിൽ തർക്കമില്ലതാനും. പഞ്ചപാണ്ടവന്മാരുടെ വ്യക്തിത്വങ്ങളും ദ്രൗപദിയുടെ വീക്ഷണകോണിലൂടെ നാം കാണുന്നു.
ദ്രൗപദി കടന്നുപോകുന്ന അത്യന്തം ഘോരമായ പീഡനങ്ങളിലൂടെ, സ്ത്രീ, അവൾ ഒരിക്കലും സുരക്ഷിതയല്ലെന്നും അതിനായി ദ്രൗപദി തുടങ്ങിവെച്ച പടയോട്ടം അനുസ്യൂതം നീളുമെന്നും കഥാകാരി ഉദ്ഘോഷിക്കുന്നു. വസ്ത്രാക്ഷേപവേളയിൽ. ദ്യുതസഭയിൽ ദ്രൗപദി ഉന്നയിച്ച ചോദ്യങ്ങൾ ഇന്നും പ്രസക്തമാണ്‌. ചരിത്രത്തിൻറെ ആവർത്തനമെന്ന പോലെ ഇന്നും മഹത്തുക്കളുടെ പക്കൽ അവയ്ക്കൊന്നും കൃത്യമായ ഉത്തരം ഇല്ല.
ജനനം
ദ്രോണർ മൂലമുള്ള അഭിമാനക്ഷതത്തിന് പകരം വീട്ടാൻ ദ്രുപദമാഹാരാജാവ് ദ്രോണാന്തകനായ പുത്രനായി കസ്യപമുനിയുടെ വംശജനായ ഉപയാജനെ പ്രസാദിപ്പിച്ചു. അദ്ദേഹത്തിൻറെ യജ്ഞകുണOത്തിൽനിന്ന് ധൃഷ്ടദ്യുംനനോടോപ്പം ഉദ്ഭവിച്ചവളാണ് യാജ്ഞാസേനിയായ് ദ്രൗപദി. മിന്നൽ പിണർ പോലെയുള്ള കാന്തിയോടുകൂടി ,ശുഭ്രവസ്ത്രധാരിണിയായി,വെള്ളത്താമരയും കൈയിലേന്തി ജനിച്ച ദ്രൗപദി, ഇന്ദ്രിയനിഗ്രഹം ചെയ്ത മഹാതാപസന്മാരെ വരെ സ്തബ്ധരാക്കി. ലോകധർമ്മം പാലിക്കാൻ കൗരവാന്തകയായി ജനിച്ചവളാണ് ദ്രൗപദി. ജനനത്തിനു മുൻപേ പിതാവിൻറെ പ്രതികാരം സഫലമാക്കാൻ ബാധിക്കപെട്ടവൾ.
ത്രേതായുഗത്തിൽ ധർമ്മസംസ്ഥാപനാർത്ഥo ദുഖവും അപമാനവും സഹിച്ച സ്ത്രീരത്നമായ സീതാദേവിയുടെ ജീവിതം അവളെ ഭയപ്പെടുത്തിയിരുന്നു. എന്നാൽ ധൈര്യപൂർവ്വം തനിക്കു പരീക്ഷണങ്ങളും ,വേദനാജനകമായ അഭിമാനക്ഷതങ്ങളും സഹിക്കാനുള്ള കരുത്ത് നൽകണേ എന്നാണ് അവൾ പ്രാർഥിക്കുന്നത്. ഈ കഥാസന്ദർഭത്തിലൂടെ ധൈര്യത്തിന്റെയും സ്വാഭിമാനതിന്റെയും ഉത്കൃഷ്ട ഉദാഹരണമായി ദ്രൗപദിയെ കണക്കാക്കുന്നതെന്തുകൊണ്ടെന്ന് കഥാകാരി കാണിക്കുന്നുമുണ്ട്.
സ്വയംവരം
പിന്നീട് ബ്രാഹ്മണനായി വേഷം മാറി വന്ന അർജുനൻ അവളെ വരിക്കുകയും ചെയ്തു. എന്നാൽ കുന്തിയുടെ പിഴവുമൂലം പാണ്ഡവർ അഞ്ചുപേരെയും അവൾക്കു വരിക്കേണ്ടിവന്നു. അർജുനനെ ചെറുപ്പം മുതൽ മനസാ വരിച്ച ദ്രൗപദിക്ക് ഈ വ്യവസ്ഥ അത്യന്തം വേദനാജനകമായിരുന്നു. ഗ്രന്ഥകാരിയുടെ വാക്കുകളിൽ " ഒരു സ്ത്രീ അഞ്ചു ഭർത്താക്കന്മാരെ വരിച്ചതിനു വേറെ ഉദാഹരണമില്ല. സ്ത്രീജാതിയുടെ യശസ്സു ഇത് മൂലം വർദ്ധിക്കുകയില്ല. ഭാവിയിൽ നിന്ദ്യവും കളങ്കിതവും ഗർഹണീയവുമായ വ്യക്തിത്വമുള്ള സ്ത്രീയായി ദ്രൗപദി ചരിത്രത്തിൽ സ്ഥാനം പിടിക്കും . കലിയുഗത്തിൽ, ഒന്നിലേറെ പുരുഷന്മാരുള്ള പിഴച്ച സ്ത്രീകളെ 'ഈ യുഗത്തിലെ ദ്രൗപദി' എന്നു പറഞ്ഞു ആളുകൾ പഴിക്കും."
വസ്ത്രാക്ഷേപം
ആശ്വമേധയാഗത്തിനുശേഷം യുധിഷ്ടിരൻ ചക്രവർത്തിയായതോടുകൂടി ദ്രൗപദി ഇന്ദ്രപ്രസ്ഥത്തിലെ മഹാറാണിയായി. അവരോടുള്ള അടങ്ങാത്ത അസൂയയും ദ്രൗപദിയോടുള്ള കാമാർത്തിയും മൂലം കൌരവർ ഒരു ജടിലതന്ത്രം മെനഞ്ഞു. ശകുനിയുടെ തലയിൽ ഉദിച്ച ഈ കുബുദ്ധി കുരുവംശത്തിൻറെ എക്കലെത്തെയും വലിയ നാണക്കേടിന് തിരിതെളിച്ചു.
ശകുനി യുധിഷ്ടിരനെ കള്ളച്ചൂതിൽ പരാജയപ്പെടുത്തുകയും സർവ സ്വത്തുക്കളും അപഹരിക്കുകയും ചെയ്തു. പിന്നീടു പഞ്ചപാണ്ഡവരെയും അവരുടെ ധർമപത്നിയായ ദ്രൗപദിയെയും പന്തയത്തിലൂടെ നെടി. രജസ്വലയും ഏകവസ്ത്രധാരിണിയുമായ ദ്രൗപദിയെ ദുശ്ശസനൻ ബാലാൽക്കാരമായി സഭാമാദ്ധ്യത്തിലേക്ക് കൊണ്ടുവന്നു.കാമാർത്തരായ നൂറുകണക്കിന് രാജാക്കന്മാരുടെയും ,നിശ്ചെഷ്ടരായി നിൽകുന്ന ഭർത്താക്കന്മാരുടേയും നടുവിൽ ഊമകളായിപ്പോയ മഹാപണഡിതന്മാരുടെയും നേർക്ക്‌ ദ്രൗപദി ചോദ്യങ്ങൾ ഉന്നയിച്ചു. ഒരു സ്ത്രീക്ക് ലഭിക്കേണ്ട മാന്യതയും നീതിയും ഉറപ്പാക്കേണ്ട കുരുവംശo അവളുടെ ചോദ്യങ്ങൾക്ക് നേരെ മൌനം പാലിച്ചു. കർണൻ അവളുടെ ചോദ്യങ്ങളെ വൈദുഷ്യം പ്രകടിപ്പിക്കാനുള്ള വിദ്യയായി മാത്രം കണ്ടു.ദ്രൗപദിയെ അപമാനിക്കാൻ വെമ്പിനിന്ന കൗരവർ മുട്ടുന്യായങ്ങൾ പറഞ്ഞു എതിർത്ത് നിന്നു. ശബ്ദമുയർത്തിയ വികർണനും ഭീമനും കൗരവർക്കു മാത്രം മനസ്സിലാകുന്ന ധർമ്മത്താൽ അടിച്ചമർത്തപ്പെട്ടു
തീർത്തും നിസ്സഹായയായ ദ്രൗപദി തന്നെ തീർത്തും കൃഷ്ണൻറെ കൈകളിൽ അർപ്പിച്ചു അഭയം തേടി. ഭക്തവത്സലനായ ഭഗവാൻ തൻറെ മുറിവ് വെച്ചു കെട്ടിയതിനുള്ള പ്രതിഭലമായി ദ്രൗപദിക്ക് ഒടുങ്ങാത്ത വസ്ത്രം നൽകി. ദുര്യോധനൻറെ തുട പൊളിക്കുമെന്ന് ഭീമനും ദുശ്ശസനൻറെ മാറ് പിളർന്നെടുത്ത രക്തത്തിൽ അഭിഷേകം ചെയ്യാതെ അഴിഞ്ഞുലഞ്ഞ തലമുടി കേട്ടുകയില്ലെന്നു ദ്രൗപദിയും പ്രതിജ്ഞയെടുത്തു.
ശേഷം അനുഷ്ടിക്കെണ്ടിവന്ന വനവാസ വേളയിലും ദ്രൗപദിക്ക് അത്യന്തം ഘോരമായ അപമാനം സഹിക്കേണ്ടിവന്നു. ദുശ്ശളയുടെ ഭർത്താവായ ജയദ്രഥനാൽ അപഹരിക്കപ്പെടുകയും കീചകനാൽ അപമാനിക്കപ്പെടുകയും ചെയ്തു. ഭാരതകഥയിലാകെ ഇത്രയും പീഡിപ്പിക്കപ്പെട്ട ഒരു വനിതയില്ല. എന്നാൽ പരിതഃസ്ഥിതികളുടെ നടുവിലും ധൈര്യം വെടിയാതെ ദ്രൗപദി നിലകൊണ്ടു. പ്രതികാരേച്ഛയിലൂടെ ദുഷ്ടന്മാരുടെ സർവനാശത്തിനു വഴിയൊരുക്കുകയും ചെയ്തു.ദ്രൗപദി സംരക്ഷിച്ചത് സ്വന്തം മാനം മാത്രമല്ല ,മറിച്ചു ഭാരതസ്ത്രീകളുടെ അവകാശങ്ങൾ കൂടിയാണ്.
കൃഷ്ണ-കൃഷ്ണൻ
നോവലിൻറെ ഏറ്റവും വലിയ മേന്മകളിലൊന്ന് തീർത്തും അവ്യക്തമായ ഈ ബന്ധത്തിൻറെ വിശകലനമാണ. കൃഷ്ണൻ ഒരേ സമയം കൃഷ്ണയുടെ ഭഗവാനും സഖാവും ആകുന്ന മായാവസ്ഥ. കൃഷ്ണന്റെ സാമീപ്യവും സഹായവും ഇല്ലാതെ യാജ്ഞാസേനിയായ ദ്രൌപദി വാടിക്കരിഞ്ഞുപോകുമായിരുന്നു. ലോക ഇതിഹാസങ്ങളിൽ അനാദൃശ്യമായ കാവ്യകല്പനയാണ് വ്യാസൻ വ്യഘ്യനിച്ച ബന്ധത്തിൽ ഉൾപ്പെട്ടിരിക്കുന്നത്. പരസ്പര പൂരകങ്ങളും ഒറ്റക്കു നിലനിൽക്കാനാവാത്തതുമായ രണ്ടു കഥാപാത്രങ്ങളാണ് ഇവ രണ്ടും. ദ്രൗപദി -അർജുന ബന്ധത്തിൻറെ ദൃഡത കൂട്ടുന്നതുപോലും രണ്ടുപേർക്കും കൃഷ്ണനോടുള്ള സൌഹാർദ്ധവും സീമകളില്ലാത്ത ഭക്തിയുമാണ്.
മറ്റൊരവസരത്തിൽ ദ്രൗപദി "ആ നിമിഷത്തിൽ ഞാൻ രണ്ടു ഭാഗമായി പിരിഞ്ഞു. എൻറെ ദേഹാതീതമായ സൂക്ഷ്മസത്ത നീലജ്യോതിർമയസത്തയിൽ ലയിച്ചുചേർന്നു. എൻറെ അപരാംശo ലൌകിക സുഖഭോഗങ്ങളും ആശയാഭിലാഷങ്ങളും നിറഞ്ഞ സ്വയംവരോദ്യുക്തയായ ദ്രൌപദിയുടെ ദേഹമായി പാഞ്ചാല ദേശത്തെ രാജകൊട്ടാരത്തിൽ അർജുനനെ പ്രതീക്ഷിച്ചിരുന്നു".
മഥുരാപുരിയിൽനിന്നു കൃഷ്ണൻറെ മരണവാർത്ത കേട്ട ദ്രൌപദിയുടെ പ്രതികരണം ഗ്രന്ഥകാരി ഇങ്ങനെ എഴുതുന്നു "എൻറെ തലയിൽ ആകാശം ഇടിഞ്ഞുവീണു. കാൽക്കീഴിൽനിന്നു ഭൂമി ഒലിച്ചുപോയി". കൃഷ്ണൻറെ മരണത്തോടുള്ള ദ്വാപരയുഗത്തിൻറെ അന്ത്യപാദത്തിൽ പഞ്ചപാണ്ഡവരുടെയും ദ്രൗപദി യുടെയും സർവശക്തിയും നശിച്ചു. അവർ സ്വർഗാരോഹണത്തിനു തയ്യാറെടുത്തു.
മഹാപ്രയാണം
ഉടലോടെ സ്വർഗത്തിൽ പോകുന്നതിനുള്ള പദയാത്രയിൽ ഹിമാലയത്തിലെ സ്വർണ്ണരേണുവിൽ കാൽ വഴുതിവീണ ദ്രൗപദി എഴുതുന്ന കത്താണ് നോവലിന് ആധാരം. എന്നാൽ അവളെ തിരിഞ്ഞുനോക്കാതെ അഞ്ചു ഭർത്താക്കന്മാരും മുന്നേറി. ദ്രൗപദി വീണു എന്നുള്ള ഭീമൻറെ വാക്കുകൾക്കുള്ള മറുപടിയായി യുധിഷ്ടിരൻ അവളുടെ പാപം അർജുനനോടുള്ള ഇഷ്ടക്കൂടുതലാണെന്നും ആ പാപഭാരമാണ് അവളെ വീഴ്ത്തിയതെന്നും പറഞ്ഞു. മരണവക്ത്രത്തിൽ പെട്ട ദ്രൗപദി തൻറെ പ്രാണനെക്കാളെറെ സ്നേഹിച്ച ഭർത്താക്കന്മാരുടെ ഉപേക്ഷയിൽ വേദനിച്ചു തൻറെ എക്കാലത്തെയും സഖാവായ കൃഷ്ണൻറെ മുൻപിൽ സർവ പാപവും ഏറ്റു പറയുന്നു. വിവശയായ ദ്രൗപദി കൃഷ്ണനോട് ഭിക്ഷ ചോദിക്കുന്നു.
എന്നാൽ ദ്രൗപദി യുടെ അപൂർണമായ ജീവിതം പോലെ അവളുടെ അവസാന ആഗ്രഹങ്ങൾ ഇന്നും നിറവേറപ്പെടാതെ നിലനിൽക്കുന്നു. സ്ത്രീകൾ അപമാനിക്കപ്പെടുന്നു,മഹായുദ്ധങ്ങൾ തുടരുന്നു ,ഭൂമി ഭാഗിക്കപ്പെടുന്നു. എന്നാൽ ഇതു ഭീകരാവസ്ഥയും തരണം ചെയ്യാനുള്ള മനുഷ്യശക്തിയുടെ പ്രതീകമായി ദ്രൗപദി എന്നെന്നും നിലകൊള്ളും.
അവലംബങ്ങൾ
വർഗ്ഗം:മലയാളം നോവലുകൾ വർഗ്ഗം:2000 വർഗ്ഗം:ഒഡിയ
പോൾ ഡി. ബ്ലൂമെന്റൽ
ഒരു അമേരിക്കൻ ഫിസിഷ്യനും, ഗവേഷകനും, സെർവിക്കൽ ക്യാൻസർ പ്രതിരോധ വക്താവും, ഗർഭച്ഛിദ്ര ദാതാവുമാണ് '''പോൾ ഡി. ബ്ലൂമെന്റൽ''' (ജനനം മാർച്ച് 1, 1952) പ്രസവചികിത്സയിലും ഗൈനക്കോളജിയിലും സാക്ഷ്യപ്പെടുത്തിയിട്ടുണ്ട്. സെർവിക്കൽ ക്യാൻസർ, ഗർഭഛിദ്രം, ഗർഭനിരോധന ഗവേഷണം എന്നിവയ്ക്ക് അദ്ദേഹം പ്രശസ്തനാണ്. അന്തർദേശീയ സ്ത്രീകളുടെ ആരോഗ്യത്തോടുള്ള പ്രതിബദ്ധതയ്ക്കും അദ്ദേഹം പ്രശസ്തനാണ്-30-ലധികം രാജ്യങ്ങളിലെ പൊതുജനാരോഗ്യ സംരംഭങ്ങൾക്ക് അദ്ദേഹം നൽകിയ സംഭാവനകൾ ഇതിന് തെളിവാണ്.
ആദ്യകാല ജീവിതവും വ്യക്തിജീവിതവും
യുഎസിലെ ഇല്ലിനോയിസിലെ ചിക്കാഗോയിലാണ് ബ്ലൂമെന്റൽ ജനിച്ചതും വളർന്നതും. അദ്ദേഹം ഇപ്പോൾ കാലിഫോർണിയയിലെ പാലോ ആൾട്ടോയ്ക്കും ന്യൂ മെക്സിക്കോയിലെ സാന്റാ ഫെയ്ക്കും ഇടയിലാണ് താമസിക്കുന്നത്. ലിനി ഗാഫിക്കിനെ വിവാഹം കഴിച്ച അദ്ദേഹത്തിന് ഒരു മകനുണ്ട്.
വിദ്യാഭ്യാസം
ഹൈസ്കൂളിന് ശേഷം, ബ്ലൂമെന്റൽ ടെൽ അവീവ് യൂണിവേഴ്സിറ്റിയിൽ (1969-1970) ചേർന്നു. 1972 ൽ ഇല്ലിനോയി യൂണിവേഴ്സിറ്റിയിൽ നിന്ന് ബിരുദ വിദ്യാഭ്യാസം പൂർത്തിയാക്കി. ചരിത്രത്തിൽ ബാച്ചിലർ ഓഫ് ആർട്സ് നേടി.
ദേശീയപാത 12 (ഇന്ത്യ)
ദേശീയപാത 12 , മധ്യപ്രദേശ്  ,  രാജസ്ഥാൻ  എന്നീ സംസ്ഥാനങ്ങളിൽ കൂടി കടന്നു പോകുന്നു. ജബൽപൂർ മുതൽ  ജയ്പൂർ  വരെ 890 കിലോമീറ്റർ ദൈർഘ്യമുണ്ട്.
ജയിംസ് ഗാർഫീൽഡ്
അമേരിക്കൻ ഐക്യനാടുകളുടെ ഇരുപതാമത്തെ പ്രസിഡന്റായിരുന്നു ജയിംസ് ഗാർഫീൽഡ് - James Abram Garfield
അവലംബം
വർഗ്ഗം:അമേരിക്കൻ പ്രസിഡണ്ടുമാർ വർഗ്ഗം:1831-ൽ ജനിച്ചവർ
നമാമി ബരക് ഫെസ്റ്റിവൽ
ആദ്യ നമാമി ബരക് ഫെസ്റ്റിവൽ അസ്സാമിലെ സിൽചർ എന്ന സ്ഥലത്തു  വച്ച് 2017 നവംബറിൽ നടന്നു. അസ്സം മുഖ്യമന്ത്രി ആണ് ഉദ്ഘാടനം ചെയ്തത്. തെക്കൻ അസം ബാരാക് താഴ്വര എന്ന് അറിയപ്പെടുന്നു. ബാരാക് താഴ്വരയിലെ മൂന്നിടങ്ങളിലായാണ് ഇത് പ്രധാനമായും നടന്നത്. സിൽച്ചാരിനെ കൂടാതെ ഹിലാക്കണ്ടി കരിം ഗഞ്ച ജില്ലകളിലായാണ് ഇത് ആഘോഷിച്ചത്. ഇത് ഒരു റിവർ ഫെസ്റ്റിവൽ ആണ്, മൂന്നു ദിവസങ്ങളിലായാണ് ആഘോഷങ്ങൾ അരങ്ങേറിയത്. ബാരാക് നദി തെക്കൻ അസമിലെ പ്രധാന നദിയാണ്. മണിപ്പൂരിൽ നിന്ന് ഉത്ഭവിക്കുന്ന ഈ നദിയിലൂടെ ഒരു പ്രധാന ജലപാതയും നിലവിലുണ്ട്.
അവലംബം
വർഗ്ഗം:ഉത്സവങ്ങൾ - അപൂർണ്ണലേഖനങ്ങൾ വർഗ്ഗം:ആസാം
കോടിവസ്ത്രം
നെയ്തെടുത്തശേഷം നനക്കുകയോ അലക്കുകയോ ചെയ്തിട്ടില്ലാത്തതോ, മറ്റേതെങ്കിലും കാരണംകൊണ്ട് ജലസമ്പർക്കത്തിനിടയാകാത്തതോ ആയ പുത്തൻ വസ്ത്രത്തെ കോടിവസ്ത്രം എന്നു പറയുന്നു. വിശേഷവേളകളിൽ ശരീരത്തിൽ കോടിവസ്ത്രം ധരിക്കുന്നത് ശുഭകരമായി കണക്കാക്കപ്പെടുന്നു. മന്ത്രകോടി, ഓണക്കോടി എന്നിവ ഉദാഹരണങ്ങൾ.
ഹൈന്ദവാചാരപ്രകാരം മൃതശരീരം ദഹിപ്പിക്കാനെടുക്കുന്നത് ഒരു കോടിവസ്ത്രത്തിൽ പൊതിഞ്ഞാണ്.
വർഗ്ഗം:വസ്ത്രം
കട്ടിൽ നരസിംഹ ഉഡുപ
ഇന്ത്യൻ ശസ്ത്രക്രിയാ വിദഗ്ധൻ, മെഡിക്കൽ അഡ്മിനിസ്ട്രേറ്റർ, ഇന്റഗ്രേറ്റീവ് മെഡിസിൻ പയനിയർ, ബനാറസ് ഹിന്ദു യൂണിവേഴ്‌സിറ്റി (ബിഎച്ച്യു) ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിന്റെ സ്ഥാപക ഡയറക്ടർ എന്നിവരായിരുന്നു കട്ടിൽ നരസിംഹ ഉഡുപ. ദക്ഷിണേന്ത്യൻ സംസ്ഥാനമായ കർണാടകയിലെ ഉഡുപ്പിയിൽ ജനിച്ച അദ്ദേഹത്തിന്റെ പിതാവ് സംസ്കൃതത്തിൽ തമയ്യ ഉഡുപ പണ്ഡിതനും ജ്യോതിഷിയുമായിരുന്നു. ബനാറസ് ഹിന്ദു സർവകലാശാലയിൽ നിന്ന് ആയുർവേദ മെഡിസിനിൽ (എ.എം.എസ്) ബിരുദം നേടി, 1948-ൽ മിഷിഗൺ സർവകലാശാലയിൽ നിന്ന് ബിരുദാനന്തര ബിരുദം നേടി. കാനഡയിൽ നിന്ന് എഫ്.ആർ.സി.എസ് പരീക്ഷ പാസായി. ഹിമാചൽ പ്രദേശിലെ മണ്ഡി ജില്ലയിൽ ഔദ്യോഗിക ജീവിതം ആരംഭിച്ച ഉഡുപ ഷിംലയിലും ബോസ്റ്റണിലും ജോലി ചെയ്തു.. 1956 ൽ ഇന്ത്യയിലേക്ക് മടങ്ങിയ അദ്ദേഹം ഷിംലയിൽ ജോലി പുനരാരംഭിച്ചു. 1958 ൽ ഇന്ത്യാ ഗവൺമെന്റ് രൂപീകരിച്ച, പിന്നീട് ഉഡുപ്പ കമ്മിറ്റി എന്നറിയപ്പെട്ട വിദ്യാഭ്യാസ പരിഷ്കരണ സമിതി, പ്രാക്ടീസ്, റിസർച്ച് ഇൻഡിജെനസ് സിസ്റ്റംസ് ഓഫ് മെഡിസിൻസമിതിയുടെ തലവനായി അദ്ദേഹത്തെ നിയമിച്ചു. ഇൻഡ്യൻ സിസ്റ്റംസ് ഓഫ് മെഡിസിൻ എന്ന പുതിയ നാമകരണത്തിന് കീഴിൽ ദേശീയ പദവിയും പേരും അവകാശപ്പെടാൻ ഉടുപ്പ സമിതിയുടെ ശുപാർശകൾ ആയുർവേദ സംവിധാനത്തെ സഹായിച്ചതായി റിപ്പോർട്ടുണ്ട്. കമ്മിറ്റി റിപ്പോർട്ട് സമർപ്പിച്ച ശേഷം ഉഡുപ 1959 ൽ ശസ്ത്രക്രിയാ പ്രിൻസിപ്പലും പ്രൊഫസറുമായി ബിഎച്ച്യു ആയുർവേദ കോളേജിൽ ചേർന്നു. അദ്ദേഹത്തിന്റെ നേതൃത്വത്തിൽ, കോളേജ് പരമ്പരാഗത, ഇന്ത്യൻ വൈദ്യശാസ്ത്ര സമ്പ്രദായങ്ങൾക്കായുള്ള കോളേജ് ഓഫ് മെഡിക്കൽ സയൻസസായി മാറി, ആയുർവേദത്തിൽ (എംഡി ആയുർ) ബിരുദാനന്തര കോഴ്‌സ് ആരംഭിച്ചു. പിന്നീട് കോളേജിനെ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലേക്ക് (ഐ‌എം‌എസ്) അപ്‌ഗ്രേഡുചെയ്‌തു, ഉഡുപയെ അതിന്റെ സ്ഥാപക ഡയറക്ടറായി നിലനിർത്തി. ഐ‌എം‌എസിൽ ഒരു സെൻ‌ട്രൽ സർജിക്കൽ റിസർച്ച് ലബോറട്ടറിയും ബി‌എച്ച്‌യുവിലെ സർ സുന്ദർ‌ലാൽ ഹോസ്പിറ്റലും സ്ഥാപിച്ചതിന് പിന്നിൽ നിരവധി മെഡിക്കൽ ലേഖനങ്ങളുണ്ടായിരുന്നു.
1980 ൽ ബിഎച്ച്യുവിൽ നിന്ന് വിരമിച്ച ശേഷം യൂണിവേഴ്സിറ്റി പ്രൊഫസർ എമെറിറ്റസ് ആയി. ഇന്ത്യൻ കൗൺസിൽ ഓഫ് മെഡിക്കൽ റിസർച്ച്, ഡബ്ല്യുഎച്ച്ഒ എന്നിവയുമായുള്ള ബന്ധം തുടർന്നു. മെഡിക്കൽ നഴ്‌സായ ലീലയെ ഉഡുപ വിവാഹം കഴിച്ചു, ദമ്പതികൾക്ക് അഞ്ജലി എന്ന ഒരു മകളുണ്ടായിരുന്നു. പിന്നീട് സുഷമയെ പുനർവിവാഹം ചെയ്ത അദ്ദെഹം അവരുടേ മക്കളായ സൗരഭ്, സച്ചിൻ എന്നിവരെ ദത്തെടുത്തു. വൻകുടൽ കാൻസറിനെ തുടർന്ന് 1992 ജൂലൈ 22 ന് അദ്ദേഹം അന്തരിച്ചു.
1972 ൽ ഇന്ത്യാ ഗവൺമെന്റ് അദ്ദേഹത്തെ നാലാമത്തെ ഉയർന്ന ഇന്ത്യൻ സിവിലിയൻ അവാർഡായ പത്മശ്രീ ബഹുമതി നൽകി ആദരിച്ചു.
അധികവായനയ്ക്ക്
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ബനാറസ് ഹിന്ദു സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:ഇന്ത്യൻ ശസ്ത്രക്രിയാവിദഗ്ദ്ധർ വർഗ്ഗം:1992-ൽ മരിച്ചവർ വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
ധാന്യവിളകൾ
ഭക്ഷ്യാവശ്യങ്ങൾക്കായി കൃഷിചെയ്യുന്ന ധാന്യങ്ങളാണ് ധാന്യവിളകൾ. പോയേസീ (Poaceae-ഗ്രാമിനെ) കുടുംബത്തിൽപ്പെടുന്നു. മനുഷ്യന്റെ ഭക്ഷ്യവസ്തുക്കളിൽ മുഖ്യമായ പങ്ക് ഇവയ്ക്കുണ്ട്. ഭക്ഷ്യധാന്യമെന്ന നിലയിൽ പ്രമുഖമായത് നെല്ലാണ്. നെല്ലിൽ നിന്നെടുക്കുന്ന അരിയാണ് ഏഷ്യൻ രാജ്യങ്ങളിലെ ജനങ്ങളുടെ മുഖ്യ ആഹാരം.
ധാന്യവിളകളിൽ സിറിയലുകളും (cereals) മില്ലെറ്റുകളും (millets) ഉൾപ്പെടുന്നു. പണ്ടുമുതൽ റോമാക്കാരും ഗ്രീക്കുകാരും സിറിസ് ദേവതയെ ധാന്യങ്ങളുടെ ദാതാവായിക്കരുതി കൊയ്ത്തുസമയത്ത് ഉത്സവങ്ങളും മറ്റും നടത്തി ഗോതമ്പ്, ബാർലി തുടങ്ങിയ ധാന്യങ്ങൾ കാഴ്ചയർപ്പിച്ചിരുന്നു. ഈ ദേവതയുടെ പ്രീതിക്കുവേണ്ടിയായിരിക്കാം സിറിയൽസ് എന്ന് ധാന്യങ്ങൾക്ക് പേരിട്ടത്. നെല്ല്, ഗോതമ്പ്, മക്കച്ചോളം, ജോവർ, ഓട്സ്, ബാർലി, റൈ തുടങ്ങിയവയാണ് സിറിയലുകൾ. ചെറുധാന്യങ്ങൾ അഥവാ മില്ലെറ്റ്സ് ബജ്റ, തിന, കൂവരക്, പനിവരക്, കുതിരവള്ളി, വരക്, ചാമ എന്നിവയാണ്. ഓട്സും റൈയുമാണ് ശീതമേഖലകളിലെ ധാന്യവിളകൾ; സമശീതോഷ്ണ മേഖലയിലേത് ഗോതമ്പും ബാർലിയും. നെല്ല്, മക്കച്ചോളം, മില്ലെറ്റുകൾ തുടങ്ങിയവ ഉഷ്ണമേഖലാ വിളകളാണ്.
ധാന്യമണികൾ ഉൾക്കൊള്ളുന്ന ഫലം (കായ്) കാരിയോപ് സിസ് (Caryopsis) എന്നറിയപ്പെടുന്നു. ധാന്യങ്ങളിൽ സ്റ്റാർച്ച്, പ്രോട്ടീൻ, കൊഴുപ്പ്, ജീവകങ്ങൾ, ലവണങ്ങൾ തുടങ്ങിയവ അടങ്ങിയിരിക്കുന്നു. ധാന്യങ്ങൾ ഉത്പാദിപ്പിക്കാനും കൈകാര്യം ചെയ്യാനും സൂക്ഷിച്ചുവയ്ക്കാനും കയറ്റി അയയ്ക്കാനും മറ്റു വിളകളെക്കാൾ എളുപ്പമാണ്. വൻതോതിൽ കൃഷിചെയ്യുന്നതിന് മണ്ണും വെള്ളവും അതതിന് അനുയോജ്യമായതായിരിക്കണമെന്നു മാത്രം. എല്ലാ ധാന്യവിളകളിലും രോഗങ്ങളെയും പ്രതികൂല കാലാവസ്ഥയെയും ചെറുത്തു നില്ക്കാൻ കഴിയുന്ന മൂപ്പു കുറഞ്ഞ, ഉത്പാദനശേഷി കൂടിയ സങ്കരയിനങ്ങൾ വികസിപ്പിച്ചെടുത്തിട്ടുണ്ട്.
നെല്ല്
thumb|250px| നെൽകൃഷി ശാസ്ത്രനാമം: ഒറൈസ സറ്റൈവ (Oryza sativa). ലോകത്തിലെ പകുതിയിലധികം വരുന്ന ജനങ്ങളുടെ മുഖ്യാഹാരം നെല്ലരിയാണ്. ജപ്പാൻ, ചൈന, ഫിലിപ്പീൻസ്, മലയ, തായ്ലൻഡ്, ശ്രീലങ്ക, പാകിസ്താൻ, മ്യാൻമർ, ഇന്ത്യ എന്നിവിടങ്ങളിൽ മുഖ്യ ധാന്യവിളയായ നെല്ല് വൻതോതിൽ കൃഷിചെയ്യുന്നുണ്ട്. ഇന്ത്യയിലെ എല്ലാ സംസ്ഥാനങ്ങളിലും കുറഞ്ഞ തോതിലെങ്കിലും നെൽക്കൃഷിയുണ്ട്. ഘടനാപരമായ വ്യതിയാനങ്ങളുള്ള മൂവായിരത്തോളം നെല്ലിനങ്ങൾ കണ്ടെത്തിയിട്ടുണ്ട്. വളർച്ചാകാലം; മൂപ്പെത്താൻ വേണ്ട സമയം; വിവിധയിനം മണ്ണുകളോടുള്ള പൊരുത്തം; മഴ, കാലാവസ്ഥ, കൃഷി സ്ഥലത്തിന്റെ ഉയരം, വെള്ളപ്പൊക്കം, അമ്ലത-ക്ഷാരീയത, ലവണത്വം മുതലായവയുമായുള്ള പൊരുത്തപ്പെടൽ എന്നിവയിൽ ഓരോ ഇനവും വ്യത്യസ്തത പുലർത്തുന്നു. ഇതോടൊപ്പംതന്നെ കൃഷിസമ്പ്രദായങ്ങളിലും വൻ മാറ്റങ്ങളുണ്ട്.
ഗോതമ്പ്
ശാസ്ത്രനാമം: ട്രിറ്റിക്കം വൾഗേർ (Triticum vulgare). ലോകത്തിൽ ഏറ്റവുമധികം കൃഷിചെയ്യപ്പെടുന്ന ധാന്യമാണിത്. അമേരിക്ക, ഇന്ത്യ, റഷ്യ, ചൈന, കാനഡ, ആസ്റ്റ്രേലിയ എന്നിവിടങ്ങളിൽ ധാരാളമായി കൃഷിചെയ്തുവരുന്നു. ഇന്ത്യയിൽ പഞ്ചാബ്, ഉത്തർപ്രദേശ്, ബിഹാർ, മധ്യപ്രദേശ്, രാജസ്ഥാൻ എന്നിവിടങ്ങളിലാണ് മുഖ്യമായും ഇത് കൃഷി ചെയ്യപ്പെടുന്നത്. thumb|250px|ഗോതമ്പ്
മക്കച്ചോളം
സിയാ മെയ്സ് (Zea mays) എന്ന ശാസ്ത്രനാമത്തിൽ അറിയപ്പെടുന്നു. ഇന്ത്യയിൽ ഉത്തർപ്രദേശ്, രാജസ്ഥാൻ, പഞ്ചാബ്, ബിഹാർ തുടങ്ങിയ സംസ്ഥാനങ്ങളിൽ വ്യാപകമായി കൃഷിചെയ്യുന്നു. മധ്യ അമേരിക്കയാണ് ഈ വിളയുടെ ജന്മദേശം. വടക്കേ അമേരിക്കയിലെ അമേരിന്ത്യക്കാർ കൃഷിചെയ്തുവന്നിരുന്ന വിളയായതുകൊണ്ട് ഇത് ഇന്ത്യൻ കോൺ (Indian Corn) എന്നും അറിയപ്പെടുന്നു.
ആഹാരപദാർഥമായി ഉപയോഗിക്കുന്നതിനുപുറമേ സ്റ്റാർച്ച്, ഗ്ലൂക്കോസ് മുതലായവ ഉണ്ടാക്കുന്നതിനും മക്കച്ചോളത്തിന്റെ ധാന്യപ്പൊടി വൻതോതിൽ ഉപയോഗിക്കുന്നു. ഇതിന്റെ വയ്ക്കോൽ കാലിത്തീറ്റയായി ഉപയോഗിക്കാറുണ്ട്.
1-4 മീ. വരെ ഉയരത്തിൽ വളരുന്ന പലതരം മക്കച്ചോളയിനങ്ങൾ കൃഷിചെയ്യപ്പെടുന്നുണ്ട്. സസ്യത്തിന്റെ ഉയരം, മൂപ്പെത്താനാവശ്യമായ സമയം, ധാന്യത്തിന്റെ നിറവും വലിപ്പവും, അവയിലെ പോഷകാംശങ്ങളുടെ അളവ് എന്നിവയെ അടിസ്ഥാനമാക്കി മക്കച്ചോളത്തെ പല ഇനങ്ങളായി തരം തരിച്ചിരിക്കുന്നു.
മണിച്ചോളം (ജോവാർ)
മിതമായി മഴ ലഭിക്കുന്നയിടങ്ങളിലാണ് ജോവാർ നന്നായി വളരുന്നത്. വിതച്ചു കഴിഞ്ഞ് കൊയ്യുന്ന കാലം വരെ ഏതാണ്ട് 20-40 സെ.മീ. മഴ ഇതിന്റെ കൃഷിക്ക് അനിവാര്യമാണ്. തുടർച്ചയായുള്ള മഴയും വരൾച്ചയും വിളയ്ക്ക് ദോഷകരമാണ്. സമതലങ്ങളിൽ തഴച്ചുവളരുന്ന ജോവാർ ഏതാണ്ട് ആയിരം മീറ്റർ വരെ ഉയരമുള്ള പ്രദേശങ്ങളിലും കൃഷിചെയ്യപ്പെടുന്നു. കളിമണ്ണു നിറഞ്ഞ പശിമരാശി മണ്ണാണ് ഏറ്റവും അനുയോജ്യമെങ്കിലും കറുത്ത പരുത്തിക്കരിമണ്ണിലും ഇത് വളരും.
വടക്കേ ഇന്ത്യയിൽ തുവരപ്പയറിനോടൊപ്പം ജോവാറും കൃഷിചെയ്തുവരുന്നു. മണ്ണ് ഉഴുത് കട്ടയുടച്ച് അടിവളവും ചേർത്താണ് വിത്തുവിതയ്ക്കുന്നത്. 4-5 മാസം കൊണ്ട് മൂപ്പെത്തുന്ന വിളയെ പക്ഷിശല്യത്തിൽനിന്നു രക്ഷിക്കേണ്ടത് അത്യാവശ്യമാണ്. വിളവെടുക്കുമ്പോൾ ആദ്യം കതിർക്കുലകൾ മാത്രമായി മുറിച്ചെടുക്കുന്നു; പിന്നീടാണ് ചെടിക്കുറ്റികൾ മുറിച്ചെടുക്കുന്നത്. മെതിക്കുന്നതിനുമുമ്പ് വലിപ്പവും നിറവുമുള്ള മെച്ചമായ കതിർക്കുലകൾ തിരഞ്ഞെടുത്ത് വിത്തിന് സൂക്ഷിക്കുകയാണ് പതിവ്.
കാലികളെക്കൊണ്ട് നടത്തിച്ചാണ് കതിർക്കുലകൾ മെതിക്കുന്നത്. യന്ത്രമുപയോഗിച്ചും മെതിക്കാറുണ്ട്. ധാന്യം പാറ്റി വെയിലിലുണക്കി സൂക്ഷിക്കുന്നു. വയ്ക്കോലിന്റെ വിളവ് മറ്റുധാന്യവിളകളെ അപേക്ഷിച്ച് താരതമ്യേന കൂടുതലാണ്. നെല്ലിന്റെ വയ്ക്കോലിനെ അപേക്ഷിച്ച് സ്വാദും പോഷകാംശവും മണിച്ചോളത്തിൽനിന്നു ലഭിക്കുന്ന വയ്ക്കോലിന് കൂടുതലായുണ്ട്. അതുകൊണ്ടുതന്നെ കാലിത്തീറ്റയ്ക്കുവേണ്ടി മാത്രമായിട്ടും മണിച്ചോളം കൃഷിചെയ്തുവരുന്നു.
കാലിത്തീറ്റയ്ക്കുവേണ്ടി കൃഷിചെയ്യപ്പെടുമ്പോൾ സസ്യം പുഷ്പിക്കുന്നതിനു മുമ്പ് കൊയ്തെടുക്കുന്നു. തീരെ ഇളം പ്രായത്തിൽ കൊയ്തെടുത്താൽ വിഷമയമുള്ള പ്രസ്സിക് ആസിഡ് ഇതിൽ ഉണ്ടാകാനിടയുണ്ട്. കാലിത്തീറ്റ പച്ചയായോ ഉണക്കിയോ ഉപയോഗിക്കുന്നു. അധികവും ഉണക്കി സൂക്ഷിച്ചുപയോഗിക്കുകയാണ് പതിവ്.
ധാന്യം നന്നായി വെയിലിലുണക്കി, പ്രാണിശല്യം ഒഴിവാക്കാനായി മൺപാത്രങ്ങളിൽ സൂക്ഷിക്കുന്നു. ധാന്യനിരപ്പിനു മുകളിൽ രണ്ടിഞ്ച് കനത്തിൽ മണലിട്ട് പാത്രം മണ്ണും ചാണകവും കൂടി കൂട്ടി ചേർത്തടയ്ക്കണം.
വിത്തിന് ആവശ്യത്തിനുള്ളവ മരപ്പെട്ടികളിലോ ലോഹപ്പെട്ടികളിലോ സൂക്ഷിക്കാറാണ് പതിവ്. പ്രാണിശല്യം ഒഴിവാക്കാൻ നാഫ്തലിൻ ചേർക്കുന്നു. വിവിധ കാലാവസ്ഥയ്ക്കും മണ്ണിനും നേരത്തെയുള്ള വിതയ്ക്കും പ്രധാനവിളയ്ക്കും ഒക്കെ അനുയോജ്യമായ ഇനങ്ങൾ വികസിപ്പിച്ചെടുത്തിട്ടുണ്ട്. കാലിത്തീറ്റയ്ക്കു മാത്രം പറ്റിയ ഇനങ്ങളുമുണ്ട്.
ഓട്ട്സ്
ശാസ്ത്രനാമം: അവിന സറ്റൈവ (Avena sativa). തണുപ്പുള്ള കാലാവസ്ഥയിൽ വളരുന്ന ഇനമാണിത്. ഉത്തർപ്രദേശിലും പഞ്ചാബിലുമാണ് ഇത് ധാരാളമായി കൃഷിചെയ്യപ്പെടുന്നത്. പ്രധാനമായും കാലിത്തീറ്റയ്ക്കാണ് കൃഷി ചെയ്യുന്നതെങ്കിലും ധാന്യത്തിനുവേണ്ടിയും ഉപയോഗിക്കപ്പെടുന്നു. കുതിരകൾക്കും കന്നുകാലികൾക്കും നല്ല ആഹാരമാണിത്. വളക്കൂറും നീർവാർച്ചയുമുള്ള കളിമൺപ്രദേശങ്ങളാണ് ഇതിന്റെ വളർച്ചയ്ക്ക് അനുയോജ്യം. ഓട്സ് സാധാരണയായി തനിവിളയായി ആണ് കൃഷിചെയ്യുന്നത്. വടക്കൻ ഗുജറാത്തിൽ ഓട്സിനോടൊപ്പം ചെറുകടുകും കൃഷി ചെയ്യാറുണ്ട്. മൂന്നുമാസം കഴിയുമ്പോഴേക്കും വിളവെടുക്കാം. കാലിത്തീറ്റയ്ക്കാണെങ്കിൽ ജനുവരി മുതൽ മാർച്ച് വരെ മൂന്നുപ്രാവശ്യം വിളവെടുക്കാം. ധാന്യത്തിനായി വിളവെടുക്കുമ്പോൾ ചെടികൾക്ക് പച്ചനിറമുള്ളപ്പോൾത്തന്നെ നിലംപറ്റെ കൊയ്തെടുക്കുന്നു. നന്നായി വിളഞ്ഞാൽ കൊയ്തെടുക്കുമ്പോൾ ധാന്യം കൊഴിഞ്ഞുപോകാനിടയുണ്ട്. വടക്കെ ഇന്ത്യയിലും മറ്റും കൃഷിചെയ്യപ്പെടുന്ന നല്ലയിനം ഓട്സ് 'കെന്റ്' എന്നറിയപ്പെടുന്നു. കടുപ്പമുള്ള വയ്ക്കോലും വലിപ്പം കൂടിയ ധാന്യവുമുള്ള ഈ ആസ്റ്റ്രേലിയൻ ഇനം 112 ദിവസംകൊണ്ട് കതിരിടുന്നു. ധാന്യം മില്ലിൽ കുത്തിയെടുത്ത് പ്രഭാതഭക്ഷണത്തിനുപയോഗിക്കുന്നു. കാലിത്തീറ്റയ്ക്ക് നല്ലൊരിനമാണിത്. ഗോതമ്പിൽ ഉള്ളതിനെക്കാൾ കൂടുതൽ ബി1, ബി2, ഇ എന്നീ ജീവകങ്ങൾ ഇതിലുണ്ട്.
ബാർലി (യവം)
ഹോർഡിയം വൾഗേർ (Hordeum vulgare) എന്ന ശാസ്ത്രനാമത്തിൽ അറിയപ്പെടുന്നു. വടക്കേ ഇന്ത്യയിൽ പാവപ്പട്ടവരുടെ ആഹാരമാണിത്. ഗോതമ്പുപൊടിയുമായി ചേർത്ത് ഉപയോഗിക്കുകയാണ് പതിവ്. വറുത്ത് പൊടിച്ച് 'ബത്തു' എന്നൊരു പലഹാരമുണ്ടാക്കുന്നു. കന്നുകാലികൾക്കും കുതിരയ്ക്കും തീറ്റയായും ഉപയോഗിക്കാറുണ്ട്. ബിയറും വിസ്കിയും ഉണ്ടാക്കുന്നതിനാവശ്യമായ യവ മദ്യം ഉണ്ടാക്കാനും പേൾ ബാർലിയുണ്ടാക്കാനും യവം ഉപയോഗിക്കുന്നു. ഉത്തർപ്രദേശ്, രാജസ്ഥാൻ എന്നീ സംസ്ഥാനങ്ങളിലാണ് ഇത് പ്രധാനമായും കൃഷിചെയ്യുന്നത്. ഉമിയുള്ള ആറുവരിയൻ ബാർലിയാണ് സാധാരണ കൃഷിചെയ്യുന്ന ഇനം. ഉമിയില്ലാത്ത ആറുവരിയനും രണ്ടുവരിയനും ചിലയിടങ്ങളിൽ കൃഷിചെയ്തുവരുന്നു. ഏതു കാലാവസ്ഥയിലും ഇവ വളരും. ബാർലി തനിവിളയായോ മിശ്രവിളയായോ കൃഷിചെയ്യാം.
റൈ (Rye)
സെക്കേൽ സിറിയൽ (Secale Cereale) എന്നറിയപ്പെടുന്ന ഈ ധാന്യം പ്രധാനമായും റൊട്ടിയുണ്ടാക്കാനാണ് ഉപയോഗിക്കുന്നത്. കന്നുകാലികൾക്ക് ആഹാരമായും ആൽക്കഹോളും വിസ്കിയും ഉണ്ടാക്കാനും ഉപയോഗിക്കുന്നു. ചെടികൾ പാകമാകുന്നതിനുമുമ്പ് വെട്ടി വളമാക്കാറുണ്ട്. വയ്ക്കോൽ പായ്ക്കിങ്ങിനും കടലാസ്സു നിർമ്മാണത്തിനും ഉപയോഗിക്കുന്നു. ഗോതമ്പിനോടൊപ്പം മിശ്രവിളയായി കൃഷിചെയ്യുന്നുണ്ട്. ഗോതമ്പുമായി ഏറെ സാദൃശ്യവുമുണ്ട്. ഗോതമ്പുമണിയെക്കാൾ നീളം കൂടിയവയാണ് റൈ മണികൾ. റൈ ചെടികളുടെ നീല കലർന്ന പച്ച നിറം ഗോതമ്പുചെടികളിൽനിന്ന് ഇവയെ തിരിച്ചറിയാൻ സഹായിക്കുന്നു. തണുപ്പിനെ അതിജീവിക്കാൻ കഴിവുള്ള ഇതിന്റെ വിത്ത് വേനൽക്കാലാത്തിന്റെ അവസാനത്തേടെയാണ് വിതയ്ക്കുന്നത്.
ബജ്റ
മഴ പെയ്യുന്നതിനനുസരിച്ച് അതിന് ചിനപ്പുകൾ ഉണ്ടാകുന്നു എന്നുള്ളതാണ് ബജ്റയുടെ ഒരു പ്രത്യേകത. ആദ്യത്തെ ചിനപ്പുകളിലുണ്ടാകുന്ന കതിരുകൾ വിളവെടുപ്പിന് പാകമാകുമ്പോഴും പുതിയ ചിനപ്പുകൾ ഉണ്ടായിക്കൊണ്ടിരിക്കും. അതിനാൽ മറ്റു ധാന്യങ്ങളുടേതിൽനിന്നു വ്യത്യസ്തമായി പല പ്രാവശ്യമായിട്ടാണ് ഇതിന്റെ വിളവെടുക്കുന്നത്. നന്നായി മൂപ്പെത്തിയ കതിരുകൾ മുറിച്ചെടുത്ത് മൂന്നോ നാലോ ദിവസം കൂട്ടിയിടുന്നു. അതിനുശേഷം കാലികളെ നടത്തിയോ റോളറുകൾ ഉപയോഗിച്ചോ മെതിക്കുന്നു. അരിപോലെതന്നെ വേവിച്ച് ചോറാക്കി കഴിക്കാവുന്ന ഒരു ധാന്യമാണിത്. ഇതിന്റെ മാവ് റൊട്ടിയുണ്ടാക്കാനുപയോഗിക്കുന്നു. വയ്ക്കോൽ കന്നുകാലികൾക്ക് ആഹാരമായും പുര മേയാനും ഉപയോഗിക്കുന്നു.
തിന
സെറ്റേറിയ ഇറ്റാലിക്ക (Setaria italica) എന്ന ശാസ്ത്രനാമത്തിൽ അറിയപ്പെടുന്ന തിനയുടെ (Italian millets) ജന്മദേശം കിഴക്കൻ ഏഷ്യയാണെന്നു കരുതപ്പെടുന്നു. അമേരിക്കയിൽ ഫോഡർ വിളയായി കൃഷി ചെയ്യുന്ന തിന ചൈനയിൽ വിശുദ്ധ സസ്യമായി കരുതി ആരാധിച്ചുവരുന്നു. ആന്ധ്രപ്രദേശ്, മൈസൂർ, മഹാരാഷ്ട്ര എന്നിവിടങ്ങളിൽ ഇതിന്റെ കൃഷിയുണ്ട്. മൂപ്പുകുറവുള്ള ഈ വിളയ്ക്ക് വരൾച്ചയെ ചെറുത്തുനില്ക്കാൻ കഴിയും. മഴ കുറഞ്ഞ പ്രദേശങ്ങളിലേക്ക് അനുയോജ്യമായ ഒരു വിളയാണിത്. ജലസംഭരണശേഷിയുള്ള മണ്ണാണ് തിനക്കൃഷിക്ക് അനുയോജ്യമായിട്ടുള്ളത്. തനിവിളയായോ പരുത്തിയുമൊന്നിച്ച് മിശ്രവിളയായോ കൃഷിചെയ്യുന്നു. ഉമി കളഞ്ഞ ധാന്യം ചോറുപോലെ വേവിച്ചു ഭക്ഷിക്കാനും പായസമുണ്ടാക്കാനും ഉപയോഗിക്കുന്നു. വയ്ക്കോലിന് കനം കുറവാണ്. ഇത് കന്നുകാലികൾക്ക് ആഹാരമായി നല്കുന്നു.
കൂവരക്
റാഗി, മുത്താറി എന്നീ പേരുകളിലും കൂവരക് (Finger millet) അറിയപ്പെടുന്നു. ശാസ്ത്രനാമം. എല്യുസിൻ കൊറക്കാന (Eleusine coracana). കർണാടകയിലെ പ്രധാന ധാന്യവിളയാണിത്. തമിഴ്നാട്, ആന്ധ്രപ്രദേശ്, മഹാരാഷ്ട്ര എന്നീ സംസ്ഥാനങ്ങളിലും ഇതു ധാരാളമായി കൃഷിചെയ്തുവരുന്നു. മഴ വളരെ കുറഞ്ഞതും ജലസേചനസൌകര്യം ഇല്ലാത്തതുമായ പ്രദേശങ്ങളിലാണ് കൂവരക് സാധാരണയായി കൃഷിചെയ്യുന്നത്. ചെമ്മൺപ്രദേശങ്ങളിലും മണൽപ്രദേശങ്ങളിലും കൂവരക്കൃഷി നടത്താറുണ്ട്. നാലഞ്ചുമാസംകൊണ്ട് മൂപ്പെത്തുന്ന കൂവരക് കൊയ്തെടുത്തു കറ്റകെട്ടി ഉണക്കാനിടുന്നു. കൂവരകിന് മറ്റു ധാന്യങ്ങളെക്കാൾ സംഭരണശേഷി കൂടുതലുണ്ട്. അൻപത് വർഷത്തോളം കൂവരക് യാതൊരു കേടും കൂടാതെ സൂക്ഷിക്കാവുന്നതാണ്. അതിനാൽ ക്ഷാമകാലത്തേക്ക് കരുതിവയ്ക്കാൻ അനുയോജ്യമായ ധാന്യമാണിത്. ധാന്യവർഗങ്ങളിൽവച്ച് ഉമിയുടെ അംശം ഏറ്റവും കുറഞ്ഞത് കൂവരകിലാണ്; ആറ് ശതമാനം.
വളരെയധികം പോഷകമൂല്യങ്ങൾ കൂവരകിലുണ്ട്. കാൽസ്യം, ഫോസ്ഫറസ്, ഇരുമ്പ് എന്നിവ കൂടാതെ മാംസ്യവും കൂവരകിൽ അടങ്ങിയിരിക്കുന്നു. പ്രമേഹരോഗികൾക്ക് ഈ ധാന്യം വളരെ അനുയോജ്യമാണ്. കുഞ്ഞുങ്ങൾക്ക് സാധാരണയായി കൂവരക് നല്കാറുണ്ട്. മഹാരാഷ്ട്ര, ഗുജറാത്ത് എന്നിവിടങ്ങളിൽ കൂവരക് മുളപ്പിച്ച് ലഹരി കുറഞ്ഞ ഒരിനം മദ്യം നിർമ്മിക്കാറുണ്ട്. വയ്ക്കോൽ നല്ലൊരു കാലിത്തീറ്റയാണ്.
പനിവരക്
പനിവരക്(Common millet) പാനിക്കം മിലിയേസിയം (Panicum millaceaum) എന്ന ശാസ്ത്രനാമത്തിൽ അറിയപ്പെടുന്നു. ഇന്ത്യക്കു പുറമേ മംഗോളിയ, ജപ്പാൻ, റഷ്യ എന്നിവിടങ്ങളിലും പനിവരക് കൃഷിചെയ്യുന്നുണ്ട്. താരതമ്യേന മൂപ്പ് കുറഞ്ഞവയായതുകൊണ്ടും ഫലപുഷ്ടി ഇല്ലാത്ത മണ്ണിൽ നന്നായി വളരുന്നതുകൊണ്ടും മറ്റു വിളകളൊന്നും കൃഷിചെയ്യാത്ത പ്രദേശങ്ങളിലാണ് പൊതുവേ പനിവരക് കൃഷിചെയ്യുന്നത്. വടക്കേ ഇന്ത്യയിൽ വേനൽക്കാല വിളയായി കൃഷിചെയ്യുന്നു. 70-90 ദിവസമാകുമ്പോഴേക്കും പനിവരക് കൊയ്തെടുക്കാം. ചെടികൾ ചുവടോടെ പിഴുതെടുക്കുകയാണു പതിവ്. ധാന്യങ്ങൾ പൊഴിയുന്നതുകൊണ്ട് ഉടൻതന്നെ കറ്റ മെതിക്കുന്നു. പനിവരക് പൊടിച്ചുണ്ടാക്കുന്ന മാവ് റൊട്ടി, ചപ്പാത്തി തുടങ്ങിയ പല പലഹാരങ്ങളുണ്ടാക്കാനുപയോഗിക്കുന്നു. ഇതിന്റെ വയ്ക്കോൽ സാധാരണഗതിയിൽ കാലിത്തീറ്റയായി ഉപയോഗിക്കാറില്ല.
വരക്
വരക് (Caudomillet) പസ്പാലം സ്കോർബിക്കുലാറ്റം (Paspalam scorbiculatum) എന്ന ശാസ്ത്രനാമത്തിൽ അറിയപ്പെടുന്നു. ധാന്യവിളകളിൽവച്ച് ഏറ്റവും പരുക്കൻ ഇനമായ വരകിനു തന്നെയാണ് മൂപ്പെത്താൻ ഏറ്റവും കൂടുതൽ സമയം വേണ്ടതും. വരൾച്ചയെ അതിജീവിക്കാൻ വരകിന് അസാമാന്യമായ കഴിവുണ്ട്. ശരിക്കു പാകമാകാത്ത ധാന്യങ്ങളിലും ഉമിയിലും വിഷാംശമുണ്ട്. നന്നായി വിളഞ്ഞശേഷം വിളവെടുത്ത് കുറേനാൾ സൂക്ഷിച്ചശേഷമേ ഉപയോഗിക്കാവൂ. ഇതിന്റെ വയ്ക്കോൽ കന്നുകാലികൾക്ക് തീറ്റയായി കൊടുക്കാറില്ല. മഹാരാഷ്ട്ര, തമിഴ്നാട്, ആന്ധ്രപ്രദേശ് എന്നീ സംസ്ഥാനങ്ങളിൽ മാത്രമേ വരക് കൃഷി ചെയ്യുന്നുള്ളൂ.
ചാമ
ചാമയുടെ(Little millet) ശാസ്ത്രനാമം: പാനിക്കം മിലിയേർ (Panicum milliare). എന്നാണ്. ചാമ വളരെ കുറച്ചു സ്ഥലത്തു മാത്രമേ കൃഷിചെയ്യുന്നുള്ളൂ. പാവപ്പെട്ടവരുടെ ആഹാരവിളയായിട്ടാണ് ഇത് അറിയപ്പെടുന്നത്. ക്ഷാമകാലത്താണ് ചാമ ആഹാരമായി ഉപയോഗിക്കുക. വരൾച്ചയെയും വെള്ളക്കെട്ടിനെയും അതിജീവിക്കാൻ ഇതിനു കഴിയും.
മണിച്ചോളം (Andropogon sorgum), മക്കച്ചോളം (Zea maize), ബജ്റ (Pennisettum typhoideum), തിന (Setaria italica), പനിവരക് (Panicum milaceaum), കൂവരക് (Eleusine coracana), ഓട്സ് (Avena sativa) എന്നിവ ധാന്യവർഗ ഫോഡർ വിളകളായി കൃഷിചെയ്തുവരുന്നു. ധാന്യവിളകൾ എല്ലാംതന്നെ പോയേസീ (ഗ്രാമിനെ) സസ്യകുടുംബത്തിൽപ്പെടുന്നവയാണ്. എന്നാൽ പോളിഗോണേസീ (Polygonaceae) കുടുംബത്തിലെ ബക് വീറ്റ് (buck wheat) എന്ന് പൊതുവേ അറിയപ്പെടുന്ന ഫാഗോപൈറം സജിറ്റേറ്റവും (Fagopyrum sagittatum) ധാന്യവിളകളിൽപ്പെടുന്നു. ഈ ധാന്യത്തിന്റെ പൊടി ഗോതമ്പുപൊടിയുമായിച്ചേർത്ത് റൊട്ടിയുണ്ടാക്കാനുപയോഗിക്കുന്നു. വിത്തിന്റെ ഉമി മാറ്റിയശേഷമാണ് കഞ്ഞിയുണ്ടാക്കുന്നത്. സൂപ്പും കറികളും മറ്റും കട്ടിയുള്ളതാക്കാൻ ഇതിന്റെ പൊടി ഉപയോഗിക്കുന്നുണ്ട്. കാലിത്തീറ്റയായും ഉപയോഗിക്കുന്നു. ഇതിൽ അടങ്ങിയിരിക്കുന്ന റുട്ടിൻ (rutin) എന്ന ഗ്ളൂക്കോസൈഡ് ജന്തുക്കളുടെ രക്തധമനികൾ പൊട്ടിപ്പോകാൻ കാരണമാകാറുണ്ട്. മനുഷ്യർക്കും കന്നുകാലികൾക്കും ത്വഗ്രോഗങ്ങൾക്കും ചൊറിച്ചിലിനും കാരണമാകുന്നതിനാൽ പലപ്പോഴും ഇത് തീറ്റയായി നല്കാറില്ല. വിത്ത് പക്ഷികൾക്ക് ആഹാരമായി നല്കിവരുന്നു.
വർഗ്ഗം:ധാന്യങ്ങൾ